Абдулла Авлоний. Маданият тўлқунлари - www.ziyouz.uz\nБош саҳифа МатбуотЖадид матбуотиАбдулла Авлоний. Маданият тўлқунлари\nЧоп этилган 26.05.2015 МуаллифZiyouz.uz\nҲар кимга маълумдирки, денгизларнинг тўлқунлари бир тарафдан икинчи тарафға кўчуб юрийдир.\nБу кун бир тарафда тўлқун бўлса, эртаси икинчи тарафда бошлануб, аввалги шовуллаб, қичқируб, шодлигинданми ёки бошқа бир сабабданми бир неча сажин юқорига сакрашуб тургон ерлари сукут ва сокит бўлуб қоладир. Шунга ўхшаш Бани башар (Одам болалари) орасида ҳам маданият тўлқунлари қувишуб ва суришуб юрийдир. Бир аср ичинда тараққий ва маданият дунёсинда ғўта уруб, сузишуб юрган бир қавмни кўрасанки, икинчи асрда таназзул дунёсига юзлануб, ваҳшийлик оламининг энг оғир нуқтасига боруб етадур. Бунинг сабаби ижтиҳод ва ғайратнинг озаюви, иттифоқ, инсоф ва адолатнинг йўқолуви, халқнинг илму маърифатдан узоқлашуб, бузуқ ишларга майл ва рағбатлари ортувидир.\nҲар бир миллат маишат тарафиндан тараққийга юз қўймаса, маънавий тарафдан, яъни маърифат тарафидан ҳам тараққий қилолмас, бир кишининг ўз маишатига етарлик молу ашёси бўлмаса ва буларнинг сабабига ҳаракат қилмаса, моддий ва маънавий ишларни қилмоқдан ожиз қолур. Ва бундай очу яланғоч ўз авқотини ўткараолмайтурган бир халқга маърифат, маданият, улум ва фунундан дарс вермак муносиб бир иш ўлмаса керак, чунки фақир халқларнинг кеча-кундуз фикри-зикри нон топмак ва бола-чақасининг қорнини тўйғузмакдир. Таажжубки, мамлакатимизнинг ерлари, ўсимлик тупроғи баракатлик бўлиб туруб, ерли халқ оч ва яланғоч, бойқуш каби вайроналарда умр ўткарадирлар.\nҚария ва қишлоқ одамларини бир тарафга қўюб туриб, шаҳардаги маданийларимизга кўз солсак, маданият тўлқунлари бизларни кемаларимиз ила қаю ерга олиб кетуб турғонлиғи очиқ маълум бўладир. Халқимизнинг юздан тўртини бойга, икисини уламога, учини эшонга, бешини деҳқонга чиқарсак, қолган 86 си кўмирчи, темирчи, ямоқчи, фанарчи ва қоровулчилик каби энг паст хидматларда туруб, кунлик авқотларини зўрға ўтказадилар. Буларнинг орасида ойда, йилда бир мартоба гўшт, ёғ кўрмай умр ўткарадурғонлари, бутун йилни(нг) биргина кийим ила ўткарадурғонлари, ҳифзи сиҳҳат қайси, маданиятни на эканини тушунмайдирганлари кўбдир. Буларга они тушундирмак, ердан туруб, юлдузларга қўл сўзмак ила баробардир.\nБу тараққий замони ва маданият асри, билмам, бизни на ерга олиб боражак, ибрат кўзи ила Эски шаҳримизнинг мусулмон даҳаларига назар солган киши ҳар маҳаллада юздан тўқсон хоналарни(нг) бузилган, ёрилган, вайрона ва инқироз дунёсига юзланган бир ҳолда кўрадир. Гўё бу хоналарнинг деворлари, томлари лисони ҳол ила бизни илмсизлик, тарбиясизлик, тўй деб мингларча ақчаларни беҳуда исроф қилмак, тўйларда жомафурушлик қилмак вайрона ва харобазорликға солди, деюрлар. Эмди, вайрона соҳибларини фақир ва хорликда яшаган, бола-чақаларини қўл кучи ила тўйдирадиргон, тўй деган ерда муқаддас Ватанини сотуб, сарф қилмоқдан тортинмайдирган «ҳозирам ҳузурам» деб истиқболини ўйламаган ва болаларининг саодатини тушунмаган бир қавмдан қандай тараққий, маданият ва маърифат кутмак керак? Оч-яланғоч, кулфат, меҳнат ва заҳмат балолари орасида ўралиб қолган бир қавмга: «Маданиятга кирингиз, мактаб солингиз, ўқунгиз, тараққий қилингиз» каби сўзларнинг фойдаси ўлмадиғи офтобдан ҳам равшандир. Бу фақирликнинг энг қўрқунч тўлқунлари орасида эзилган халқимизни тўй маразидан қутқарурга тиришмак ва илож истамак лозимдир.\nБунинг давоси ва чораси учун ҳеч бир табибга муҳтож ўлмасдан, балки бир оз орқа-ўнгға қарамак, ҳамённинг оғзини маҳкам қилмак, иқтисодни риоя қилмак, исрофдан сақланмак лозимдир. Ажабо. Бу исроф тўлқунлари бизларни на ерга олуб борадир?.. «Дард устига чипқон» дегандек, кундан-кун бидъат устига бидъат ортмакда. Уламо, фузало ва эшонларимиз зикр ва тасбеҳ ўрнига «тўй устига тўйлар бўлсун» сўзини вирди забон қилмақда. Ағниё ва сарватдорларимиз тўй пойгаси қилуб, бир-бирларининг бор-йўқларига қарамасдан, фақир ва камбағалларимиз уйларини, боғларини, отларини, тўнларини сотуб тўйга сарф қилмақдадурлар. Бир тарафдан, маданият тўлқунлари шоширмоқда, икинчи тарафдан фақирлик ва мискинлик кўпаймакда, яна бидъат устига бидъат ортмакдадир. Мундан беш-олти йил муқаддам энг сарватли кишиларимиз уч кундан ортиқ ош ҳам йигирма-ўттиздан ортиқ чопон бермас эдилар. Ҳозир бу тарафдан кўб тараққий қилиб, олти-етти кун ош ва юзлаб чопон бермакдадирлар. Аввалда бир ярим — ики сўмлик чопон берадиган кишиларга, ҳозир 20—25 сўмлик зарринлар, бахмаллар берурга бошладилар. Мана шул тариқада биз кейинга қараб тараққий қилмакдамиз, билмам, бизим бу исроф ва бидъатларимиз қачон йўқ бўлиб кетар?!.\nМуҳтарам ўқувчиларга ибрат учун маданиятнинг кони, манбаи ва чиқғон ери ўлан Осиё қитъасидаги Арабистон ярим отосини гўстаражагам. Олтинчи асрда дини мубийн Ислом ила баробар маданият денгизлари ҳаракат қилди. Ва бу қитъада яшамиш араблар ўзлари борган мамлакат ва қитъаларга маданият сувларини ҳам суруб бордилар. Орадан бир аср ўтар-ўтмас маданият тўлқунлари Осиёдан кўчуб, Оврупо қитъасини босди. Овруполилар ҳозирги йигирманчи асргача маданият тўлқунлари ичра яшадилар ва бу чолишқон овруполилар маданият тўлқунларидан қўрқмадилар, қочмадилар, ҳаракат қилдилар, асбоб ва машиналар ҳозирладилар. Ва бу маданият тўлқунларини ўзлариға асиру мусаххар қилуб олдилар. 15 нчи асрда маданият сувларини суриб, Амриқо қитъасиға олиб бордилар. Амриқонинг ерли ваҳший халқлари «эшикларидан оқғон сувнинг қадрини билмадилар», маданиятга киришмадилар, қабул қилмадилар. Ота-боболаридан қолғон одатларини ташламадилар, ўзларича ваҳшатда авратларини япроқлар ила ўртуб, бошлариға товус патларини санчуб, яланғоч гоҳ дарахтлар устида, гоҳ кафаларда, гоҳ ертўлаларда дўмбира ва чирмандаларни чолуб, яшай бердилар, маданият орқаларидан қувди, қочдилар. На ерга борсалар, маданият ҳам борди, қочиб қутулолмадилар, охирида маданият ғалаба қилиб, инқироз дунёсиға кузатуб юборди. Мана шу жумладан, ярим-ёрти ваҳшатда яшаш Ўрта Осиёга, Туркистонимизға Русия ҳукумати ила баробар маданият сувлари келуб кирди. Ҳозир ярим асрдурки маданият бизни орқамиздан қувиюр. Биз қирдан-қирға қочурмиз, қаршимизда маишат машаққатлари чиқуб ҳужум қилур, ўнгимиздан билимсизлик ва жаҳолат келуб, жонларимизни сиқур, сўнгимиздан мусрифлик, фақирлик ва бидъатлар чиқуб йўлимизни тўсур. Дангасалик, ялқовлик, ишсизлик устимиздан босуб бўғмак истар.\nАжабо! Бизлар ҳамон бу эскинча ромка орасидан чиқуб қочмак истамаймиз. Бир оз тушунмак ва ўйламак лозимки, бу ромка орасиндан чиқуб қочмак ва қутулмак мумкинми? Йўқми? Бизим фикримизча, қочмоқнинг имкони йўқ, кутулмаку халос бўлмакнинг фақат биргина чораси бордурки, маданиятни қабул қилмак ва маданиятга киришмакдир. Лекин киришганда ҳам маданиятнинг ҳақиқатини билмак ва ҳақиқий маданиятга киришмак лозимдир. Баъзи ёшларимизга ўхшаш усти ялтираган, ичи қалтираган бўлуб, бошларига Еврупо қалпоғини киюб «Маданият!», «Маданият!» деб оғизларини кўпуртуруб, оз-моз мусулмонча, чала-ярим русча сўйлашуб кулгу бўлиб юрмак маданият бўлмай, масхарабозликнинг бир шуъбасидур. Агарда табиатнинг жиловини нафсимиз қўлиға берсак, ул бизларни на ерга олуб бормасун? Чиройлик ва чикка бел қизлари ила ўйнашмакни, рестуран ва фивахоналарга боруб, қимор ўйнамак ва ичкулик қилуб, тонг отқузмакни, бир оз қизишгандан сўнг одобдан ташқари маданиятга ярашмаган сўзларни айтишмакни, ҳатто урушмакни, жабр ва зулм қилмоқни хоҳлайдир. Лекин маданият қонунида (устофида) мундай фано ва бузуқ ишлар бўлмаса керак. Маданий бўлмак ва маданиятга кирмак учун ундай ёмон сифатлардан сақланмак ва ҳазар қилмак ила баробар ҳақиқий маданият илми, маиший ва ахлоқий ишлар ила уч қисмға бўлинадир. Агар миллат болалари бу хислатни мукаммал суратда ўзларига дарбар олсалар, мана шул вақтда биз «маданиятни қабул қилдук, маданий бўлдук» деб лоф урсак, мақтансак кулги бўлмаймиз.\nЁшларимиздан маданиятга лойиқ равишда ўқуб, диний ва маданий кишилар ҳозирланса, тарбия ва таълимға моҳир олим ва олима, адиб ва адибаларимиз етушса, мактаб ва мадрасаларимиз мунтазам ва тартиблик бўлса, зироат, саноат ва тижорат ишларига моҳир кишилар етушуб, замонаға мувофиқ равишда иш юритилса, тартиблик «Дорул-ятим» — етимхоналар, «Дорул-ожизин» — камбағалхоналар, кутубхоналар ва қироатхоналар очилса, ширкат (товаришиство)лар барпо қилинса, юқорида дедигимиз каби, халқимиз орасида замонаға лойиқ улум ва фунундан бохабар уламоларимиз кўпайса, оч ва яланғоч кишиларимизнинг маишатларини тузатмак учун ҳаракат қилинса, ўқутилса, ахлоқ ва одоб ўргатилса, шул вақтда эскинча орасидан чиқуб, ҳақиқий маданият бўстониға юзланғон ҳамда маданият тўлқунларидан қутулуб, соҳили саломатға чиқғон бўлур эдук. Соҳили саломатға чиқувимизга замон мусоид верурми, вермасми билмаймиз.\nИлм ила олам мусаххар бўлди, биз жоҳил ҳануз,\nХоби ғафлат бошимизға етса ҳам ғофил ҳануз,\nОчмайин ибрат кўзин биз уйқуға мойил ҳануз,\nИлми ҳикматларға бизлар бўлмадук қобил ҳануз\nшеърини вирди забон қилмакдан бошқа чорамиз йўқ.\n← Аввалги Аввалги Томас Ҳарди. Уч мусофир (ҳикоя)\nКейинги → Кейинги: Абдулла Авлоний. Тиётр хусусида мунозара


Written by Абу Муслим May 10, 2015 - 2079 Views\nДинни ниқоб қилиб ва Аллоҳ таолонинг номи билан одамларни ўлдираётганларни қандай тушуниш мумкин? Уларни ақлдан озган ёки уларнинг болалиги қийинчиликда ўтган ёки бўлмаса мусулмонларни ёмонотлиқ қилиш учун уларга катта пул тўланган ёки мусулмонлар яшайдиган ҳудудларни босқинчилар ишғол қилиши ёки мусулмонларни атайин обрўсизлантириш учун қилинмоқда деб қўйиш энг осон жавоб бўлар эди.\nАслида эса, муқаддас матнларни ўрганаётганлар, бу каби қабиҳ, ахлоқ-одобсиз одамлар орамизда бўлиши мумкин эканини яхши биладилар. Расулуллоҳ саллаллоҳу алайҳи вассалом уларнинг пайдо бўлиши ва уларнинг ҳатти-ҳаракатлари ҳақида хабар берганлар. Улар, уларга эргашганлар ҳамда уларнинг авлодлари билан асҳоби киромлар ҳам курашган.\nҚуйидаги экстремистларга хос аломатлар Расулуллоҳ саллаллоҳу алайҳи вассалом ҳадисларидан ҳамда у зотга эргашган асҳобларининг огоҳлантиришларидан йиғилган.\n1. Обрўларни тан олмаётган ёшлар\nАли розияллоҳу анҳу дедилар:\n“Охири замонда ёшлари кичик, ақллари паст қавм келади...” (Бухорий, Муслим, Абу Довуд ва Термизий)\nБу қанчалик ачиқ кўринмасин, бироқ ўта муҳим эслатмадир. Замон охирлаб қолганда чиқадиганларининг кўпчилиги ёш йигитлар бўлишади. Сафларида билимли ва тажрибали катталар, ёши улуғ кишилар кам бўлади. Ибн Ҳажар раҳимаҳуллоҳ Фатҳул Борий китобларида уларни ёш йигитлар, деб шарҳ қилганлар.\nИлмни омонат билиб, кейинги авлодларга етказаётган катта уламолар бор. Агар сиз ишонч ва маъсулиятсиз ҳамда ҳаётий тажрибага эга бўлмаган ва жумҳур уламоларга зид ёки қандайдир баҳсли нарсаларни қўзғаётган ёшлар атрофида одамлар тўпланаётганини кўрсангиз, буларнинг одатда ақллари калта бўлишини билиб олаверинг. Уларга эргашиб бўлмайди. Улар ҳолис, самимий ва гаплари бурро бўлишлари мумкин, бироқ уларнинг фикрлари чала ёки асоссиз бўлади. Агар қандайдир бир нарсани барча мазҳаб уламоларни инкор қилаётган бўлса, демак ҳақ улар тарафида бўлади ва жумҳур уламолар маслаҳатига кўра, ёш “уламолар”дан юз ўгириб янглишмайсиз. Агар энг катта обрўга эга бўлган уламолар дунёнинг барча бурчакларидан жиноятчи ва муртадларни қоралаётган бўлса, бир тўда ёшларнинг фикрларини деворга отишингиз мумкин. Аҳли сунна вал жамоат айнан шундай қилади.\n2. Адоват ва тентаклик\nРасулуллоҳ соллаллоҳу алайҳи ва саллам айтганларки, бу одамлар ўзларини кескин тутишади, қўпол ва қаттиққўл бўлишади, ўйламасдан гапиришади, илмсиз баҳслашишади, ҳамма нарсани ҳал қила оламиз, деб ҳисоблашади, ҳақ фақат ўзларида эканлигини даъво қилишади, одамларнинг ҳаммаси улар томонида бўлиши керак, деб фикрлашади.\nҒулувга кетувчиларни фарқловчи муҳим жиҳати – ўз ишини тўғри деб билиш ва ҳеч қандай ақлга сиғмайдиган катта адоватдир. Ўзининг ғазабини кўрсатиб қўйиш учун шаърий-қонуний йўлларни эмас, балки қотиллик, жиноятлардан фойдаланадилар. Уларнинг кўпчилиги енгилтак, шошқалоқ, қизиққон ва калтабинлик сифатлари ғолиб бўлган ёшлардан иборат бўлиб, яна улар тор фикрли ва узоқни кўра билмаслик сифатлари билан ҳам ажралиб туришади.\nДемак, ақлан йироқ бўлган ҳаракатларга қўшилган адоват уларнинг ақлсизлигини акс этувчи муҳим аломатдир.\n3. Ғурур ва мутакаббирлик\nРасулуллоҳ соллаллоҳу алайҳи ва салламдан келган ҳадисда шундай дейилади: "Сизларнинг орангизда ибодатажўй ва ғайратли бир қавм пайдо бўлади. Шу даражада ғайратли бўладиларки одамлар уларга маҳлиё бўлиб қоладилар. Улар бориб-бориб ўзларига бино қўядилар. Уларнинг диндан чиқишлари куч билан отилган камон ўқининг ўлжани бир томонидан кириб иккинчи томонидан чиқиб кетишидан тезроқ бўлади. Имом Аҳмад саҳиҳ санад билан ривоят қилганлар.\nУлардаги ғурур илмни даъво қилишга, уламоларни назар-писанд қилмасликка, катта ишларга ўйламасдан ва шошқалоқлик билан ақлли ва билимли кишиларнинг фикрини олмасдан киришишга олиб келади. Бошқалар динда ўз илмларини оширишга ҳаракат қилаётганларни кўриб, уларни танқид қилади ва ўзининг устунлигини ҳар тамонлама кўрсатиб қўймоқчи бўладилар.\nУлар ўзларини қандайдир ўзгача, бошқаларга қараганда яхши деб биладилар. Бу нарса бошқалар билан бўлган гап-сўзлар, туриш-юришларда намаён бўлади. Улар орасида бошқаларни куфрда ва мунофиқликда айблаш кўп кузатилади.\n4. “Ибодат”лардаги ғайратнинг кўплиги\n«Расулуллоҳ алайҳиссалом: «Албатта, мендан кейин менинг умматимдан -ёки келажакда мендан кейин менинг умматимдан- бир қавм бўлур. Улар Қуръонни қироат қилурлар. Аммо у ҳалқумларидан нари ўтмас. Улар диндан худди ўқ камондан чиққанидек чиқурлар. Сўнгра унга қайтмаслар. Ана ўшалар одамларнинг ва ҳайвонларнинг энг ёмонидир», дедилар». (Муслим ва Абу Довуд).\n"Набий соллаллоҳу алайҳи васаллам: "Сизнинг ичингиздан бир қавм чиқади. Уларнинг намози олдида ўз намозингизни, рўзаси олдида ўз рўзангизни, амали олдида ўз амалингизни ҳақир санайсиз. Улар Қуръонни қироат қиладилар. Аммо бўғизларидан нари кўтарилмайди. Улар диндан камон ўқи овдан чиққанига ўхшаш тез чиқадилар..."\nАгар уларнинг намозлари олдида саҳобийларнинг намозлари арзимас, ҳақир бўлиб қолса бошқаларнинг намози ҳақида нима дейиш мумкин?!\nБундай эсипаст ёшларнинг ўз адашувларида холис эканига шубҳа йўқ. Улар амал қилаётган ва даъват қилган нарсаларига чин дилдан ишонадилар. Уларнинг фожиаси шундан иборатки, уларнинг намозлари бизларникидан “яхши бўлса” ҳам улар бу нарсаларнинг асл маъноларини тўғри тушунишмайди. Уларнинг сўзлари тилларида қолади ва ҳеч қачон қалбларига етиб бормайди, “бўғизларидан нари чиқмайди”. Улар матнларнинг тўлалигича маъносини тушуна олмайдилар ва шунинг учун ҳам турли хил таъвиллар пайдо бўлади.\n5. Қуръони каримни нотўғри таъвил қилиш\nРасулуллоҳ саллалоҳу алайҳи вассалом деганлар: “Улар Қуръонни қироат қиладилар. Аммо кекирдакларидан ўтмайди...” (Бухорий, Муслим, Абу Довуд ва Термизий.\nЧиройлик тиловат ҳамда хиссиётларга берилган баъзи ҳаракатлар қалбга етиб бориши кифоя эмас. Улар Қуръонни кўп тиловат қилишади ва ундан кўп далил келтиришади. Бироқ, буни тушунмай, илмсизлик билан қилишади. Қуръон оятларини нотўғри ўринларга ишлатишади. Шунинг учун ҳам ҳадисларда уларнинг сифатларида қуйидаги сўзлар бор; "Қуръонни ўқиб, ўзларининг фойдасига деб ўйлашади, ваҳоланки Қуръон уларнинг зиддигадир." "Тиллари Аллоҳнинг китобидан тинмайди, бироқ бўғизларидан уёғга ўтмайди." "Қуръон ўқийдилар, бироқ ўмровларидан ўтмайди."\nҚуръони карим муҳаббат, вафо, марҳамат ва тинчликни қамраб олган универсал таълимотни келтирган бўлиб, диндорлигида фақат бир жиҳатгагина эътибор қаратганлар буни эсдан чиқариб қўядилар. Абдуллоҳ ибн Умар разияллоҳу анҳумо улар ҳақида: “Кофирлар ҳақида нозил бўлган оятларни олиб мўминларга қарши қўлладилар!” деганлар. Бу сўзни имом Бухорий таълиқотларида зикр қилганлар.\n6. Ваҳшийликни оқлашдаги нотиқлик\nПайғамбар саллоллоҳу алайҳи васаллам: “...Улар Аллоҳнинг китобига даъват қилурлар. Ҳолбуки, ўзларида ундан ҳеч нарса йўқ...” деганлар.\nЭкстремизм билан бахс қилиш жуда қийин, улар ўзиникини зўр туриб ҳимоя қиладилар. Уларнинг сўзлари гўзал ва чиройли. Балоғату фасоҳатларида хилоф бўлиши мумкин эмас. Баҳсу мунозара ва нутқ майдонида ҳам етарли улушлари бор. Тўғри, бугун уммат бошидан кечираётган муаммоларни ҳеч ким инкор қила олмайди, шунинг учун ҳам гапини тасдиқлаш учун ўша муаммоларни кўп гапиради (ҳижоб, ибодатларнинг чекланиши, қама-қамалар ва хк). Одатда, уларда вахшийликларни оқлаш учун қандайдир шубҳали манбалардан олган жавоблари тайёр туришади. Агар сиз маълум билан жиноятни танқид қилсангиз, улар барчага бўлаётган жиноят ҳақида гапирадилар. Агар сиз бегуноҳларнинг ўлдирилиши ҳақида гапирсангиз, улар дронлар билан бўлаётган ҳужумлар ёки қайсидир давлатнинг мусулмонларга бўлаётган зуҳуму-зулмлари ҳақида гапиради. Шу гапларга кўпчилик маҳлиё бўлиб, зарарли мафкура асирига айланади. Буларнинг ҳаммаси бегуноҳларни ўлдиришни оқлаш учун гапирилади, ахир. Шуни яхши тушуниш керак.\n7. Мусулмонларнинг қонини тўкишни мумкин қиладиган фатволар\nПайғамбар саллоллоҳу алайҳи васаллам: “Улар аҳли Исломни қатл қиладилар ва аҳли бутларни тарк қиладилар”, деганлар. (Бухорий, Муслим а Термизий)\nАжабланарлиси, Исломга бўлган муҳаббатлари ҳақида қасам ичаётанларнинг энг биринчи қурбонлари ўзга диндагилар эмас, балки мусулмонлар бўлади. Бозор, транспорт бекатларидаги портлатишлар, мактабларга уюштирилган ҳужумлар, услубларига рози бўлмаганларни ўлдиришлар. Улар шифохона, мактабларга ҳужум қиладилар, бошқа мазҳаб, фирқа ва оқимларнинг масжидларни портлатишади, ўзларига қўшилмаганларни куфрда айблашади. Ноҳақ кофирга чиқариш ва мухолифларнинг қонларини поймол қилиш - бу сифат экстремистларнинг бошқа фирқалардан ажратувчи энг асосий белгисидир.\n8. Уламоларга туҳмат ва бўхтонлар\nАгар сиз қайсидир обўрли уламога таяниб бирон нарса десангиз, улар дарҳол гапингизни инкор қилиб, бу “сарой” уламоларининг гапи, уларнинг фатволари олинмайди ёки бу фиқҳ олими, жиҳод олими эмас ва шунга ўхшаш гапларни гапиришади.\nБундай қонли мафкуранинг барчаси Исломга бўлган муҳаббат, Исломни пешқадам қилиш каби баландпарвоз шиорлар билан ниқобланади.\nБироқ, уларнинг фикрларини ҳеч қандай табиий хиссиётсиз тингласангиз, уларнинг Ислом ва унинг мақсадлари ҳақидаги тушунчалари ўта тор ва беўхшов эканига гувоҳ бўласиз. Улар гапираётан гаплари тўғрига ўхшайди, бироқ амаллари уларнинг ёлғонини билдириб қўйади.\nХуллас, улар ҳар замон ва ҳар маконда ўзларига хос белги билан ажралиб турадилар. Бу белги гоҳида байроқда, гоҳида кийимларининг рангида ёки шакл-шамойилда ва ёки бошқа нарсаларда бўлиши мумкин. Адашиб кетмаслик учун кўпчилик таниган, билган ва катта хурматга эга бўлган уламоларга эргашиш керак, тамом вассалом.\nMuslimMatters материаллари асосида\nСохта ислом экстремизмининг белгилари May 10, 2015 - 2079 Views\nТузувчиларки, бузувчилар ҳам бор... May 10, 2015 - 2079 Views\nMore in this category: « Қуръонийлар адашган секта Аллоҳ барча ишда мулойимликни яхши кўради »


530 гектар зайтун плантацияси барпо этилади\nЎзбекистон Республикаси Вазирлар Маҳкамасида жорий йил мартида бўлиб ўтган йиғилишда аҳолининг ўсимлик мойига бўлган талаби таҳлил қилинди.\nУнда мамлакатимиз аҳолисининг ўсимлик мойига бўлган йиллик талаби 475 минг тоннани ташкил этгани ҳолда ёғ-мой корхоналари йилига 259 минг тонна ўсимлик мойи ишлаб чиқараётгани қайд этилди. Бошқачароқ қилиб айтганда, аҳолининг ўсимлик мойига бўлган талаби маҳаллий ишлаб чиқарувчилар томонидан атиги 55 фоизга таъминланмоқда. Ички бозор эҳтиёжининг 45 фоизи эса импорт ҳисобига қопланмоқда.\n«Ўзёғмойсаноат» уюшмаси матбуот хизматидан маълум қилишларича, ушбу ҳолатга чек қўйиш мақсадида ҳозирда барча ҳудудларда мойли экинлар тури ва ҳажмини кескин ошириш, уни етиштиришда замонавий технологияларни қўллаш чоралари кўрилмоқда. Бунда ер ва сув ресурсларининг чекланганлигини инобатга олган ҳолда мавжуд ер майдонлари ва сув ресурсларидан самарали фойдаланиш талаб этилмоқда.\nАна шу жараёнда аҳолини маҳаллий шароитда ишлаб чиқарилган ўсимлик мойи билан таъминлаш, импорт ҳажмини кескин қисқартириш мақсадида кунгабоқар, соя, масхар, рапс, кунжут ва зиғир экиладиган майдонлар ҳажми оширилади. Шунингдек, ҳудудларнинг тупроқ-иқлим шароитидан келиб чиққан ҳолда зайтун ўсимлигини плантация усулида етиштиришга ҳам алоҳида эътибор қаратилади.\nЖорий йил Сурхондарё ва Қашқадарё вилоятларида 530 гектар, жумладан, Сурхондарё вилоятининг Олтинсой, Музраобод ва Узун туманларининг ҳар бирида 100 гектардан, Термиз, Жарқўрғон, Сариосиё, Бандихон туманларининг ҳар бирида 50 гектардан, Қашқадарё вилоятининг Деҳқонобод туманида 30 гектар майдонда зайтун плантацияси барпо этилади.\nУшбу ҳудудларга 10 даражагача бўлган совуққа чидамли Арбусано (Италия), Арбикино (Италия), Манзания ва Колорес (Испания) ҳамда Гемлик (Туркия) навли 465 минг туп зайтун кўчати экилиши кўзда тутилмоқда.\nШуни алоҳида таъкидлаш керакки, зайтунзорлар барпо этувчи ташаббускорларга тижорат банклари 7 йил муддатга имтиёзли кредитлар ажратади. Томчилаб суғориш технологияларини жорий этиш учун эса 3,2 миллиард сўм миқдорида субсидиялар берилади.\nҚайд этиш керакки, инсоният азалдан зайтун ўсимлигини «мой дарахти», деб атаган. Негаки, бир гектар шартли суғориладиган майдонда зиғир етиштирилганда, ўртача 10-12 центнердан ҳосил олинади ва ундан 300-360 литр, бир гектар майдондаги кунжутдан 1,2-1,5 тонна хомашё етиштириб, 500-600 литр мой олиш мумкин. Зайтун экилган бир гектар майдонда 350-400 туп дарахт бўлиб, ҳар бир дарахтдан 50-70 килограмм, жами 2,4-2,8 тонна мева йиғиб олиш мумкин. Ундан 1,5-1,7 тонна зайтун мойи олинади.\nЗайтун 500 йилдан 4000 йилгача яшовчи, секин ўсувчи субтропик дарахт ҳисобланади. Унинг баландлиги 10-12 метрдан ошмайди. Меваларида 80 фоизгача мой бўлиб, таркибида олеин (70-80 фоиз) ва линол (5-11 фоиз) кислоталари учрайди.\nУмуман олганда, зайтун мойида 102 та элемент мавжуд. Бу мой ўта сифатли, хазм бўлиши осон бўлиб, таркибида инсон организми учун зарарли моддаларни умуман сақламайди. Таркиби жиҳатидан она сути мойига жуда яқин бўлган зайтун мойи дунёда истеъмол қилинадиган мойлар ичида энг доривор ва сифатли мой, деб тан олинган.


Узоқ кутилган қирол — Роберт Левандовски ҳақида » Футбол янгиликлари 2021\nGoal24.uz » Европа жамоалари » Germaniya » Узоқ кутилган қирол — Роберт Левандовски ҳақида\nУзоқ кутилган қирол — Роберт Левандовски ҳақида\n2020-йил, 1-октябрь куни 32 ёшли Роберт Левандовски ўзининг кичик бўлмаган шахсий мукофотлар тўпламига яна бир (олдин қўлга киритмаган) мукофотни қўшиб қўйди — у 2019/2020-йилги Чемпионлар Лигасининг энг яхши футболчиси деб топилди.\nРоберт Лионел Месси, Франк Рибери, Криштиану Роналду, Лука Модрич ва Виржил ван Дейк каби машҳур номлар қаторига ўз исмини ҳам ҳақли равишда ёздириб қўйди. Демак, қуйида Левандовски мазкур совринни қўлга киритгани шунчаки тасодиф эмаслигини исботловчи фактлар келтирилади.\n1. Левандовски ўтган мавсумда “Бавария”нинг бир йўла уч асосий фронт – Германия чемпионати, мамлакат Кубоги ва албатта, Чемпионлар Лигасида ғолиб бўлишида асосий фигура бўлди.\n2. Роберт 2019/2020-йилги мавсумда тарихий ютуққа эришди. У нафақат жамоаси билан требл қайд этди, балки ҳар бир мусобақанинг энг яхши тўпурарига айланган дунёнинг илк футболчиси бўлди.\nУ Германия Бундеслигасида 34, кубок баҳсларида эса 6, Чемпионлар Лигасида 15 та гол уриб, ҳар бир мусобақанинг голеадорига айланди.\n3. Левандовски ниҳоят 2019/2020-йилги мавсумга келибгина Роналду ва Месси гегемонлигига чек қўя олди. Мухлислар буни узоқ кутди, чунки инсон зоти борки, бир хилликдан зерикади. Улар Чемпионлар Лигасида том маънода янги қирол пайдо бўлишини нақ 13 йил кутди.\nШу тариқа Месси ва Роналду 2006/2007-йилги мавсумдан бери биринчи марта мусобақанинг энг яхши тўпурари номини қўлга киритмади. 2007/2008, 2012/2013, 2013/2014, 2015/2016, 2016/2017, 2017/2018-йилги мавсумларда Роналду “Манчестер Юнайтед”, “Реал” ва “Ювентус” сафида Чемпионлар Лигаси тўпурарига айланган бўлса, 2008/2009, 2009/2010, 2010/2011, 2011/2012, 2018/2019-йилги ўйинларда Месси мазкур совринни ўзиники қилганди. 2014/2015-йилги мавсумда эса Месси ва Роналду орасига Неймар қўшилганди, холос. Ўша йили учаласининг голлари тенг бўлганди.\n4. 2019/2020-йилги Чемпионлар Лигаси Роберт учун бамисоли бир ширин туш каби ўтди, айниқса, плей-офф ўйинлари. “Бавария” мусобақа давомида 11 учрашув ўтказиб, уларнинг барчасида ғалабани қўлга киритди. Левандовски гуруҳ босқичидаги олтита ўйиннинг ҳар бирида гол урди ( умумий ҳисобда 10 та гол). Ҳал қилувчи учрашувларда ҳам Роберт рақиблар дарвозасини ишғол этишдан тўхтамади, қўшимчасига бунга голли узатмалар ҳам қўшилди. 1/8, 1/4 ва ярим финалда у 5 та гол ва 6 та голли узатмани амалга оширди. Ҳужумчи фақатгина ПСЖга қарши кечган финал ўйинида (1:0) “жим туриш”га қарор қилди, аммо Кингсли Команнинг ягона голи ҳам мюнхенликларга ғалаба қозониш учун кифоя қилди.\n5. Левандовски мусобақанинг энг яхши футболчилари терма жамоасига кирди. Бу эса унинг яна бир бор энг зўри эканлигига ортиқча исбот эди.\n6. Роберт нафақат индивидуал томондан кучли ижрочи сифатида, балки жамоавий ўйинчи сифатида ҳам ўзининг энг яхши фазилатларини амалда намойиш этди. Юқорида зикр этилган Чемпионлар Лигаси плей-офф босқичида амалга оширилган олтита голли узатма бунинг яққол исботи бўла олади. Лева 2019/2020-йилги мавсумда барча турнирларда 55 та гол уришдан ташқари, яна ўн марта шерикларига рақиб дарвозабонини ишғол этиш имкониятини яратиб берди. Марказий ҳужумчидан 10 та ассист (исталган ярим ҳимоячи фақат ҳасад қилиши мумкин бўлган натижа) – шунчаки тарифлашга тил ожиз.\nУнинг жамоа учун қанчалик аҳамиятли ўйинчи эканини эса “Бавария” устози Ханс-Дитер Фликнинг қуйидаги сўзларидан тушуниш мумкин:\n“У жамоа учун астойдил ишлайди. У бизнинг мудофаамиз учун жуда муҳимдир, чунки у ҳимоячиларни қўллаб-қувватлайди, рақиб дарвозасига таҳдид солиши ҳақида эса яхшиси гапирмаган маъқул. Бу қаттиқ ишлайдиган ҳақиқий профессионал футболчи. У дунёнинг энг яхши марказий ҳужумчиси”.\n7. Левандовски Чемпионлар Лигасининг энг яхши футболчиси унвонини олиш учун ўтказилган сўровномада қатнашган деярли барчанинг эътирофига сазовор бўлди. Ҳакамлар ҳайъати таркибига 2019/2020-йилги Чемпионлар Лигаси ва Европа Лигаси гуруҳ босқичларида ўйнаган 80 та клуб мураббийлари, шунингдек, Европа спорт нашрлари ассоциацияси томонидан танланган 55 нафар спорт журналистлари кирганди.\nСўровномада Роберт 477 очко тўплаб, биринчи ўринни эгаллади, у бу йўлда “Манчестер Сити” ярим ҳимоячиси Кевин де Брюйне (90 очко) ва жамоадоши Мануел Ноерни (66 очко) ортда қолдиришга муваффақ бўлди.


Фавқулотда ҳолат: рухсатнома беришда электрон тизим ишга туширилади · Ынтымак Media\nСаломатликЯнгиликларЖамиятКуннинг муҳим воқеалариСиёсатИқтисод\nБишкекда фавқулотда ҳолат амал қилаётгани боис рухсатномалар беришда электрон тизим жорий қилинади. Бу ҳақда комендант Алмазбек Орозалиев маълум қилди.\nУнинг сўзларига қараганда, ҳужжатларни қабул қилиш, ишлаш ва бериш Бишкекдаги тўртта туман –Ленин, Биринчи май, Октябрь ва Свердлов туманлари ички ишлар бўлимларида амалга оширилади. Фуқоролар уйдан чиқмаган ҳолда рухсатномаларни олишлари мумкин.\nФавқулотда ҳолат жорий қилиниши муносабати билан шаҳарликлар, жумладан озиқ-овқат маҳсулотларини элтувчи тадбиркорлар ҳар куни рухсатнома олиш учун навбатда туришга мажбур бўлмоқда. Комендатуранинг иш фаолиятидан норози бўлган одамлар ижтимоий тармоқларда ўзларининг норозиликларини билдиришмоқда.\nКоронавирус тарқалиши муносабати билан 25-мартдан бошлаб Бишкек, Ўш ва Жалолобод шаҳарлари, Ўш областининг Новқат, Қорасув туманлари, шунингдек Жалолобод вилоятининг Сузоқ тумани ҳудудида фавқулотда ҳолат режими амал қилмоқда. Бу ерларда соат 20:00 дан 7:00 гача комендантлик соати жорий қилинган, шу сабабли фуқоролар ва транспорт ҳаракати чекланган.\nСўнги маълумотларга қараганда, Қирғизистонда коронавирус юқтириш билан боғлиқ 10та янги ҳолат аниқланди. Бу ҳақда республика штаби мажлисида маълум қилинди.\nСоғлиқни сақлаш министрлигининг маълумотига кўра, янги ҳолатларнинг ҳаммаси Жалолобод областида қайд қилинган.\nШу тариқа, Қирғизистонда 30-март ҳолатига кўра коронавирус 94 кишида аниқланди. Шундан 32 таси Ўш областида, 50 таси Жалолобод области, 8 таси Бишкек, 1 та Боткен области, 2 та Чуй области, 1 таси Норин областида экани айтилмоқда.\nКасаба уюшмалари Федерация аъзолари митинг ўтказмоқда\nБишкекдаги хизмат кўрсатиш жойида 8та автомашина куйиб кетди


Ўзбекистон терма жамоаси билан боғлиқ 10 та ғалати факт - 11 Сентября 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Yakshanba, 24.10.2021, 13:14\nГлавная » 2013 » Sentyabir » 11 » Ўзбекистон терма жамоаси билан боғлиқ 10 та ғалати факт\nФутбол бўйича Ўзбекистон миллий терма жамоаси 2014 йили Бразилияда бўлиб ўтадиганЖаҳон чемпионатига чиқа олмади. Футболчиларимиз Осиё қитъаси плей-офф босқичида Иордания терма жамоасигаикки ўйин натижасига кўра, мағлубиятга учраб, мундиал учун курашни тўхтатишди. Бироқ, ҳозир ушбу ўйин ҳақидаэмас, балки терма жамоамизнинг тўғри-тўғри йўлланмани қўлга кирита олмаганидан кейин юз берган ғалати ёкибизга шундай туюлган баъзи ҳолатларни ёдга олиб ўтамиз. 1. Саралаш босқичи гуруҳ учрашувлари охирига келиб кўпроқ очко ва имкон қадар яхшироқ тўпларнисбатига зор бўлган Эрон терма жамоаси ўз майдонида Ливан термасини йирик 4:0 ҳисобида мағлубиятга учратди.Бунгача рақибларига жиддий қаршилик кўрсатиб келган ливанлик футболчилар шу куни гўёки мезбон қаршисидабутунлай ожиз қолгандилар. Ғалати...\n2. Саралаш босқичи гуруҳ учрашувинингсўнгги тури олдидан Эрон ва Корея терма жамоалари бош мураббийлари бир-бирининг номига кескин фикрларнибилдириб, атрофдагиларга ўзларини ашаддий рақибдай кўрсатишга уринишди. Бироқ ўйин арафасида Карлуш Кейрушўтган гапларга эътибор бермасликни ва улар ҳазил эканини таъкидлаб ўтди. Ўйинда эса Эрон терма жамоасиҳимояда ўйнаб 1:0 ҳисобида Кореяни сафарда мағлубиятга учратди. Ғалати...\n3. Гуруҳнинг сўнгги учрашувида Ўзбекистон терма жамоаси Қатарни қабул қилди. Қатар Тошкентга асосийҳужумчиларисиз ташриф буюрди. Йирик ҳисобда ғалаба қозониши керак бўлган Ўзбекистон эса ўйинда биринчибўлиб тўп ўтказиб юборди. Бироқ, иккинчи бўлимда вазият бутунлай ўзгариб кетди. Рақиб дарвозасига йўл топаолмаётган футболчиларимиз кетма-кет 5та гол уриб ғалабани тантана қилишди. Ғалати... 4. Плей-офф ўйинлари олдидан Туркия миллий терма жамоси Тошкентга таклиф қилинди. Ушбу ўйинИорданияга қарши тайёргарлик вазифасини ўташи лозим эди. Бироқ сўнгги паллада Туркия футбол федерациясиўйиннинг бекор қилинганини эълон қилди. Туркиянинг Ўзбекистондаги элчихонаси ахборот хизмати эса“ташаббус” Ўзбекистон футбол федерациясидан чиққанини маълум қилди. ЎФФ эса нима учун бундай йўл тутганисабабини тушунтирмади. Ғалати...\n5. Туркия билан ўйин белгиланган кундаМиржалол Қосимов терма жамоа футболчилари билан машғулот ўтказди, лекин йиғинга Иорданияга қарши майдонгатушиши керак бўлган бирорта ҳам легионер футболчи таклиф қилинмади. Терма жамоа ЎФФ ваъда қилган бошқа рақиббилан эмас, балки ўзаро иккига бўлиниб ўйин ўтказди. Ғалати...\n6. Иорданиябилан ўйин яқинлашганда Ўзбекистон миллий терма жамоасининг асосий ўйинчиларидан айримлари сафдан чиққанихақидаги хабарлар тарқала бошлади. Даставвал Игнатий Нестеров, кейинчалик Азиз Ҳайдаровнинг майдонгатушмаслиги маълум бўлди. Александр Гейнрих эса умуман чақирилмади. Ғалати... 7. Аммандаги учрашувга бир кун қолганда етиб борган Ўзбекистон терма жамоасининг ўйиндаИорданиядан устунлиги яққол кўриниб қолди. Бироқ, шу куни тўп билан деярли муомала қилолмаган мезбонфутболчилари биттагина ҳужумни голга айлантиришди, вакилларимиз эса ўнлаб хавфли зарбаларнинг фақатбиттасини дарвозага жойлашга муваффақ бўлишди. Ғалати...\n8. Бизникиларданфарқли ўлароқ, иорданиялик футболчилар Тошкентга анча эрта ташриф буюришди. Бош мураббий Ҳуссам Ҳассан ўйинолдидан ўтказилган матбуот анжуманида “Биринчи бўлиб тўп ўтказиб юборсак ҳам, бизда гол уриш учун имкониятбўлади” деб айтди. Эътиборли томони, воқеалар ривожи ўйин айнан мураббий айтгандай кўриниш олди. ЎйиндаЎзбекистон биринчи бўлиб гол урди, Иордания ҳисобни тенглаштирди. Ғалати... 9. Тошкентдаги ўйин бошида Ўзбекистон ҳисобни очишга эришди ва афтидан шу куни йирик ҳисобдағалаба қозонадигандай эди. Лекин кейинчалик ҳужумларимиз сусая бошлади, Ўзбекистон рақибга тўп биланмуомала қилиш ва ҳатто ҳужум қилишга имконият яратиб берди. Бунинг натижасида ўз дарвозасидан гол ҳам олибчиқди. Миржалол Қосимов шу куни битта ҳужумчи билан ўйнашни маъқул кўрди ва тажрибали Бақоев ўрнига эндигина20 ёшни қаршилаган Игорь Сергеевга ишонч билдирди. Ғалати...\n10. Ўйиннинг асосий вақўшимча бўлимларида ҳисоб ўзгармади ва навбат пеналтилар сериясига келди. 10-зарбага гал келганда, АнзурИсмоилов аввалига тўпнинг ёнига боришни истамагандек туюлди ва Копадзенинг дарбозабон Муродга юзланганигагувоҳ бўлдик. Лекин оҳир-оқибат жамоадошларининг чорлови билан пеналтини амалга оширган Анзур уни голгаайлантира олмади ва Ўзбекистон шу тариқа ЖЧ-2014 учун курашни тўхтатди. Ғалати... Биз юқоридаги ҳолатларни келтириб, кимгадир ниманидир исботламоқчи эмасмиз. Шунчаки миллийтерма жамоамизга бўлган шу қадар кучли ҳурмат ва унинг ютуғига илҳақ бўлганимиз учун ҳам бугун кўзимизгаоддий нарсалар ҳам ҒАЛАТИ туюлаётган бўлиши мумкин. Бироқ бундан энди фойда йўқ, шоир айтганидек“чидаймиз-да, бу захматлар ўткинчидир”. Шу ўринда терма жамоамиз футболчилари ва мутасаддиларга барчасиучун ташаккур изҳор этамиз.\nКатегория: Sport yangiliklari | Просмотров: 561 | | Рейтинг: 0.0/0


“Президент арчаси”: Болажонлар чеҳрасига кўчган бахт — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/Madaniyat/“Президент арчаси”: Болажонлар чеҳрасига кўчган бахт\nХусусан, Термиз шаҳридаги “Grand Almaz” тантаналар саройида ўтказилган байрам тадбири шукуҳли ва эсда қоларли воқеаларга бой бўлди. Унда ижтимоий ҳимояга муҳтож, Меҳрибонлик уйи тарбияланувчилари, кам таъминланган оилалар ҳамда Ватанимиз тинчлиги ва хавфсизлиги йўлида қурбон бўлган ички ишлар ходимлари ва ҳарбий хизматчиларнинг фарзандлари иштирок этди.\nТадбирда сўзга чиққан Сурхондарё вилояти ҳокими Тўра Боболов болажонларни Юртбошимиз номидан Янги йил байрами билан табриклаб, кичкинтойларга Президентимизнинг ўқув қуроллари, китоблар, турфа ширинликлардан иборат совғаларини топширди.\nКамалакранг чироқлар, ялтироқ ўйинчоқлари билан товланиб нур сочаётган арча атрофида Қорбобо ва Қорқиз, турли эртак қаҳрамонлари иштирокидаги томошалар, ақлни чархловчи турли ўйинлар, тез айтишлару топишмоқлар, таниқли хонандалар томонидан ижро этилган куй-қўшиқлар байрамга янада жўшқинлик бағишлади. Мурғак қалбларнинг кўзлари қувончдан порлаб, юзларига табассум инди.\nТАРҒИБОТ ВА ТАШВИҚОТ ИШЛАРИ ДАВОМ ЭТМОҚДА\nСурхондарёда ғалладан бўшаган ер майдонлари ишсиз ёшларга фойдаланиш учун бўлиб берилмоқда\nШЎРЧИДА НАВРЎЗ ШОДИЁНАСИ


Кушни давлатлардан укишни кучиришга оид энг куп суралаётган саволларга жавоблар – вазирлик вакили билан сухбат – КУН УЗ\nГлавная / Жамият / Кушни давлатлардан укишни кучиришга оид энг куп суралаётган саволларга жавоблар – вазирлик вакили билан сухбат\n14.02.2020\tЖамият Comments Off on Кушни давлатлардан укишни кучиришга оид энг куп суралаётган саволларга жавоблар – вазирлик вакили билан сухбат 522 Показы\nОлий ва урта махсус таълим вазирлиги Узбекистон фукароларининг укишларини кушни давлатлардан Узбекистонга кучириш масалаларида кушни республикалар ОТМлари томонидан турли бахоналар билан тусиклар куйилиши нотугрилигини айтди.\nШу йилнинг 7 февралидан кушни республикаларда укиётган узбекистонлик талабалар укишини махаллий ОТМларга кучириш буйича аризалар кабули бошланган эди.\nТалабгорлар ва уларнинг ота-оналаридан келиб тушган куплаб мурожаатларни инобатга олган холда, бу муддат 15 мартгача узайтирилди.\nХукумат такдим этган бу имконият кушни давлатларда укиётган куплаб узбек талабалари томонидан хурсандчилик билан кабул килинди. Чунки фукаролар укишини узи яшаб турган худудига кучириш оркали чет элда укиш кийинчиликлари, йул харажатлари ва бошка шунга ухшаш турли оворагарчиликлардан халос булишади. Аммо бугунги кунга келиб, укишини Узбекистонга кучириш истагидаги талабалар айрим муаммоларга дуч келмокдаки, вазият Олий ва урта махсус таълим хамда Ташки ишлар вазирликларидан жиддий урганишларни талаб килмокда.\nГап шундаки, Козогистон ва Киргизистон Республикаларидаги айрим ОТМлар узбекистонлик талабаларга укишларини кучириш учун зарур хужжатларни бермаяпти ёки бунинг учун турли бахоналарни келтирган холда ярим йиллик контракт пули талаб килишмокда.\nБиз масала юзасидан Олий ва урта махсус таълим вазирлиги бош мутахассиси Абдусамат Маманазаров билан интервью ташкил килдик.\n– Эшитишимизча, Козогистон ва Киргизистондаги айрим ОАВ Узбекистон томони уз талабалари укишини мажбурий тарзда кучираётгани хакида ёзмокда. Шунингдек, Узбекистон фукароларининг айримларида бу каби фикрлар бор.\n– Тугри айтдингиз, кушни давлат оммавий ахборот воситаларида шундай фикрлар хам билдирилмокда. Албатта, бу фикр нотугри.\nБундан биринчи навбатда кушни давлатдаги ОТМ бераётган таълимдан коникмаган талабаларга укишини Узбекистонга кучириши учун имконият бериш максади кузланган.\nКушни давлатларнинг нуфузли университетларида укиётган ва уша муассаса бераётган билимдан кониккан талабалар укишларини бемалол давом эттиришлари мумкин.\nКайтараман, бу мажбурият эмас, имконият.\n– Козогистон ва Киргизистон Республикаларидаги айрим ОТМлар узбекистонлик талабаларга укишларини кучириш учун зарур хужжатларни бермаётгани ёки бунинг учун турли бахоналарни келтирган холда ярим йиллик контракт пули талаб килишаётгани айтиляпти.\nХуш, хукукий жихатдан бу каби талаблар канчалик асосга эга ва агар талаб асосли булмаса, фукароларимиз хукукларини кандай химоя килиши керак?\n– Сиз айтаётган холатларни инобатга олганмиз. Фукароларимиз укишини кучириш буйича хужжатларни олиш учун кушни давлатлардаги элчихоналарга мурожаат килишлари лозим. Хозир бу масала ечими буйича харакатлар бошланган. Масала тезда ечимини топади.\n– Эшитишимизга караганда, талабалар икки вазирликка хам хужжат олишда ёрдам сураб кунгирок килган, аммо жавоб ололмаган холатлар хам учрамокда. Нега сизлар томонингиздан бу каби элементар масалаларда хам камчиликлар кузатилмокда?\n– Олий ва урта махсус таълим вазирлигида айнан укишни Узбекистонга кучириш масалаларида буладиган мурожаатлар учун махсус ишонч телефони ташкил килинган. Унга кура, фукаролар (+998 71) 246-38-57 телефон ракамига кунгирок килиб, бизнинг шу соха буйича махсус мутахассисларимиздан тегишли жавобларни олишлари мумкин. Бу алока раками белгиланган вактда тухтовсиз ишлаб турибди.\nАгар богланишда айрим муаммолар кузатилаётган булса, бу мурожаатларнинг уша вактда купайиб кетгани билан боглик булиши мумкин.\nМен имкониятдан фойдаланиб яна бир маълумотни фукароларимизга етказмокчиман.\nТалаба хар доим тахсил олган муддатигагина контракт туловини тулайди. Бу тартиб бошка давлатлардаги олий таълим муассасалари учун хам амал килади. Хозирда талабалардан укишимизни кучириб келсак, канча муддатга контракт тулаймиз, мазмунидаги саволлар куп булмокда.\nШуни алохида таъкидламокчи эдимки, талабалар укишни кучириш учун хеч кандай ортикча туловни амалга оширмайди. У укишга келган пайтдаги янги семестр учунгина тулов килади.\nКушни давлатдаги фукаромиздан хужжати учун пул сураш айрим шахслар томонидан уюштирилаётган булиши мумкин.\nОлий ва урта махсус таълим вазирлиги ва Ташки ишлар вазирлиги уртасида телефон оркали хамда хат алмашинувлари оркали мулокотлар булиб турибди.\nВазирлик вакиллари кушни давлатлардаги элчихоналар билан богланишди. Хозирда юзага келган вазият буйича келишувларни амалга ошириш буйича ишланмокда.\n– Керакли хужжатларни кушни давлатдаги ОТМдан олган талабалар Узбекистондаги таълим муассасаларига топширмокда. Аммо эшитишимизча, айрим пайтларда талабанинг яшаш худудидаги университет кабул тулгани сабаби билан талабанинг хужжатини кабул килмаётган экан.\n– Бу ерда фукаро аввало кушни давлатда укиган мутахассислигига мос йуналишга кабул килинади. Шунингдек, уларнинг укишларини асосан кечки ва сиртки таълимга кучириш белгиланган.\nАгар фукаронинг уз худудидаги таълим муассасасида уша мутахассислик буйича йуналишлар булмаса, унда талаба бошка турдош йуналишларга тавсия этилади.\nАгар уша худудда турдош йуналишлар хам топилмаса, унда талабага кушни худудларга хужжатларини топшириш тавсия этилади. Бунда фукарога якин булган бошка худудлар танланади.\n– Укишини кучираётган талабалар нега Тошкент шахри ва Тошкент вилоятидаги университетларга кабул килинмаяпти? Ахир республикадаги энг куп ОТМлар Тошкент шахрида жойлашган-ку.\n– Тугри айтдингиз, Тошкентда ОТМлар жуда куп. Бу тизимнинг худудлар кесимида олингани эса фукаролардан аризалар кабул килиш жараёнидаги навбатларни кескин ошиб кетишини олдини олиш билан боглик. Бунда таксимотни тугри килиб, навбат юкини бошка худудларга хам булиш режа килинган.\nБиз хужжат кабули буйича кунлик маълумотларни тахлил килиб боряпмиз. Бу жараёнда кутганимиздек, энг куп навбат Тошкент шахри ва Тошкент вилоятида кузатилмокда.\nАгар биз хужжат кабул килишни худудларга хам тенг булиш тизимини килмаганимизда эди, бу навбатлар бир неча ун баробар ошиб, килган ишимиз узининг салбий натижасини бериши мумкин эди.\n– Кушни давлатлардан укишини кучираётган фукароларнинг купчилиги кушни давлат таълим муассасасида биринчи курс талабалари экан. Улар укишини кучириш масаласи кандай хал килинади, чунки уларнинг купчилиги хали биринчи семестрни ёпишга хам улгурмаган.\nХуш, улар биринчи семестрни ёпмасдан хам укишларини кучириши мумкинми?\n– Талабаларнинг укишини кучириш масалалари Вазирлар Махкамасининг 2017 йил 20 июндаги 393-сонли Карорига асосан амалга оширилади. Шу карор асосида “Олий таълим муассасалари талабаларининг укишларини кучириш ва кайта тиклаш тартибини белгилаш тугрисида”ги низом тасдикланган.\nМазкур низомда биринчи курснинг биринчи семестри тулик якунланмаган холатда талабаларнинг укишини кучиришга йул куйилмаслиги белгиланган.\nШу нуктайи назардан талабалардан талаб килинадиган жихат – биринчи курснинг биринчи семестрини муваффакиятли тамомлаш хисобланади.\nБизга шунингдек, кайси хужжатларни топшириш борасида хам куплаб мурожаатлар булмокда.\nБиз бу саволга уз жавобимизни бердик ва яна кайтараманки, кушни давлат ОТМдан 3та асосий хужжатларни олиш керак.\nБулар – белгиланган шаклдаги маълумотнома, рейтинг дафтарчасидан нусха ва транскрипт. Биз эндиликда кулайлик учун эълон килинган учта хужжатдан биттаси булса хам талабаларни кабул киляпмиз.\nПандемия даврида ахоли даромадининг пасайгани туфайли талабаларга енгиллик сифатида бу йилги контракт туловлари кундузги шаклда …\nКуп ейишнинг 9 сабаби\nИсломда уртача йул тутиш\nМактабгача таълим сохасида Жанубий Корея билан хамкорлик килинади\nЕревандаги намойишлар етакчиси энди давлатни узи бошкаришни истамокда\nСув хужалиги вазирига икки уринбосар тайинланди


Марғилондаги қотиллик. Бош прокуратура маълумот берди - xabar.uz\n16.10.2019 09:58 0 2636\nМарғилонда содир этилган қотиллик жинояти бўйича Бош прокуратура маълумот берди.\nМаҳкама матбуот хизмати раҳбари Ҳаёт Шамсутдиновга кўра, шу йилнинг 15 октябрь куни 10:00ларда Фарғона вилояти, Марғилон шаҳри марказида жойлашган «Ойгул» савдо мажмуасида фуқаро С.Т. (1999 й.т. ишчи) таниши Х.М. (1995 й.т., тадбиркор) ва унинг 3 нафар қариндошлари билан ўзаро жанжаллашиб қолади. Бунинг натижасида С.Т. ошхона пичоғини Х.М.нинг кўкрак соҳасига бир маротаба уриб, умрига зомин бўлади.\nМазкур ҳолат юзасидан Марғилон шаҳар прокуратураси томонидан ЖКнинг 97-моддаси 1-қисми (қасдан одам ўлдириш) билан жиноят иши қўзғатилган.\nАйни пайтда С.Т. процессуал тартибда ушланган. Тергов ҳаракатлари олиб борилмоқда.\nБош прокуратура қотиллик Марғилон


Собиқ КГБ агенти: Путин майор эди холос\n14 апрел 2021, Тошкент вақти: 15:48\nКГБнинг собиқ ходими Олег Калугин.\nКГБда юқори лавозимда ишлаган ва Путиннинг ашаддий танқидчиси бўлган Олег Калугин Озодлик радиоси билан суҳбатда Россия раҳбари ўзини подполковник сифатида тақдим қилаётгани ёлғон эканини иддао қилди. Калугин Путинни Чеченистонда содир этилган уруш жиноятларида ва Кремлда илдиз отган порахўрликни текшириш ҳаракатига тўсқинлик қилганликда айблади.\n"Путин майор эди"\nКалугиннинг айтишича, Путин 1991 йил КГБдан кетишидан аввал майор унвонига эга бўлган холос. “Бир йилдан кейин подполковник бўлиши мумкин эди, аммо у бу унвонни олмаган”, деди Калугин.\nҲозир АҚШда истиқомат қилаётган Калугинга кўра, 1998 йилда Путиннинг Миллий хавфсизлик хизмати раҳбари этиб тайинланиши бу лавозимга фақат генералларни қўйиш ҳақидаги кўрсатмага зид бўлган.\nКалугин 1990 йилларда Бош прокурор Юрий Скуратовнинг карьерасига нуқта қўйган шаҳвоний видео жанжали ортида КГБ тургани ҳақидаги тахминларни тасдиқлади.\nКалугиннинг айтишича, Скуратов Борис Ельциннинг порахўрлиги ҳақидаги иддаоларни ўрганмоқчи бўлгани учун ҳам мана шундай тухматга дучор бўлган.\n“Бу Бош прокурорни унга ўхшаган одам тасвирланган видео ёрдамида бадном қилишга қаратилган махсус КГБ операцияси эди”, деди Калугин.\nСуҳбат давомида Калугин КГБ билан ҳамкорлик қилгани иддао қилинадиган икки кишини ҳам тилга олди. Булар миллатчи сиётатчи Владимир Жириновский ва рус православ черковининг собиқ раҳбари Патриарх Алексейдир.\nКалугин Алексейни яхши билишини, патриарх унга совет даврида махфий хизматлар билан бўлган алоқалари туфайли черковни сақлаб қолганини сўзлаб берганини айтди.\nКалугин совуқ уруш даврида Лондонда ўлдириб кетилган болгариялик ёзувчи Георгий Марковни ҳам тилга олди.\nТаниқли журналист ва драматург Марков Болгариянинг коммунистик ҳукуматини танқид қилган ва 1975-78 йилларда Би-Би-Си ҳамда Озодлик радиоси учун ҳисоботлар ёзган.\nКалугиннинг айтишича, Марковни Болгария махфий хизмати ходимлари ўлдирган. Совет КГБсининг ўша пайтдаги бошлиғи Юрий Андропов эса қотилликка рухсат берган.\nЛондонда сиёсий қочқин сифатида яшаётган Марковни 1978 йил автобус бекатида соябон учи билан заҳарлашган. Марков тўрт кундан кейин 49 ёшда жон берган.\nКалугиннинг таъкидлашича, Андропов аввалига Болгария махфий хизматларига қотилликни амалга оширишда ёрдам беришни истамаган. Аммо Андропов болгарлар илтимосига рад жавобини бериш Москванинг болгар махфий хизматлари орасидаги обрўсига путур етказишидан қўрқиб, ёрдам беришга қарор қилган.\nКалугинга кўра, КГБ болгар хавфсизлик хизматига ёрдам бериш билан чекланган. Андропов ўз қўлидаги ишчиларга қотилликда бевосита иштирок этишни ман қилган.\n“Соябонда ишлатилган заҳарни КГБ лабораторияси орқали юборгандик, – деди Калугин.- У ерда бир миллиграмм заҳар бор эди, холос. Соябон учига ўрнатилган капсула ичига кичик рицин томчиси солинган эди. Соябон очилганда бу капсула 3-5 метрга учиб борарди.”\n1993 йил Калугинни мазкур қотиллик юзасидан сўроқ қилишган, лекин унга айблов билдирилмай қўйиб юборилган.\nМарковни ўлдирганлар ҳанузгача жавобгарликка тортилгани йўқ.\nКалугин 2006 йил Лондонда полоний-210 радиоактив моддаси солинган чойни ичиб вафот этган Федерал хавфсизлик хизматининг собиқ ходими Александр Литвиненко ишига оид айрим тафсилотлар билан ўртоқлашди.\nКалугин Литвиненко Путин шахсий ҳаётининг “беадаб” томонларини ошкор қилгани учун ўлдирилган, деб ишонади. Калугин Литвиненкога бундай маълумотларни ошкор қилиш хавфли эканини айтганини қўшимча қилди:\n-Мен у Лондондалигида қўнғироқ қилиб, Путиннинг шахсий ҳаёти ҳақида ёзма дедим. Кейин у ўлди. Мен уни кеч огоҳлантирдим, – деди Калугин.\nБу нохуш ҳодисалар Калугинни Путин ва унинг сиёсатини ошкора танқид қилишдан қайтара олгани йўқ.\nИзидан тушишларидан қўрқиш-қўрқмаслиги ҳақидаги саволга Калугин: “Путин атрофидаги кишилар ораси яқин дўстларим кўп”, деб жавоб берди.\nАммо Калугин ўз хавфсизлигини ўйлаб Путиннинг шахсий ҳаёти ҳақида гапирмайди. “Мендан Путин ҳақида сўрашганда: “Аёлидан сўранг, улар 30 йилга бирга яшаган”, дейман”.\nАнастасия Кириленко ва Клэр Бигг қаламига мансуб ушбу мақолани Нодир Атаев таржима қилди.


ШЕРОБОДДА МАЪНАВИЯТ МАСКАНИ ФОЙДАЛАНИШГА ТОПШИРИЛДИ\nМаънавият – миллат кўзгуси. Ҳақиқатдан ҳам мамлакатнинг дунё айвонидаги ўрни унинг маънавияти, маданияти ва анъаналари билан ўлчанади. Ўзбек халқи эса азалдан маънавият тушунчасини улуғлаб келган. Бугун туманимизда маънавият масканининг фойдаланишга топширилгани ҳам бунинг ёрқин ифодаси демак. Масканнинг тантанали очилиш маросимида Республика маънавият ва маърифат маркази Сурхондарё вилояти бўлими раҳбари Н.Раҳматуллаева, Шеробод тумани ҳокими ўринбосари М.Чориев, туман маънавият ва маърифат бўлинмаси раҳбари У.Норев ва бошқалар иштирок этишди.\nНАВБАТДАГИ “СИЁСИЙ-МАЪРИФАТ СОАТИ” БЎЛИБ ЎТДИ\nУшбу ўқув соати Президент ҳузуридаги Давлат хизматини ривожлантириш агентлиги томонидан ташкил этилган бўлиб, унда туман ҳокими ўринбосарлари ҳамда аппарат ходимлари шунингдек бўлим ва бошқа тегишли масъуллар қатнашдилар.\nШЕРОБОДДА ЁШЛАР ФЕСТИВАЛИ БОШЛАНДИ\n“Янги Ўзбекистон ёшлари, бирлашайлик” шиори остидаги ёшлар фестивали туманимизда веломарафондан бошланди. Туман ҳокимлиги, туман ИИБ, Ёшлар ишлари агентлиги туман бўлими ҳамда Оила ва хотин-қизларни қўллаб қувватлаш бўлими ҳамкорлигида ташкил этилган веломарафонда туманимизнинг ёшлари билан биргаликда, фаол хотин-қизлари ҳам иштирок этишди.\nХалқ таълими ходимлари учун ўқув амалий семинар бўлиб ўтди\nҲокимлик янгиликлари / 2022-06-09\nБугун, 9 июнь куни туман маданият марказида Сурхондарё вилояти Халқ таълими бошқармаси масъул ходимлари Б.Бойматов, Х.Мирзаев ҳамда туман Халқ таълими бўлими масъул ходими А.Тўраевлар иштирокида умумий ўрта таълим муассасаларининг ўрнак кўрсатаётган ходимларини рағбатлантиришнинг директор жамғармасини ташкил этиш ва унинг маблағларидан фойдаланиш тартиби тўғрисида ўқув амалий семинар ўтказилди.\nДХХ КУБОГИ УЧУН МУСОБАҚАНИНГ ҲУДУДИЙ БОСҚИЧИ ЎТКАЗИЛДИ\nҲокимлик янгиликлари / 2022-06-08\nЁшлар – келажак яратувчиси. Шундай экан, уларни ҳар томонлама қўллаб-қувватлаш зарур. Республикамизнинг барча ҳудудларида ўтаётган ДХХ кубоги учун мусобақалар ҳам ёшларга қаратилган эътиборнинг ёрқин намунаси бўлмоқда. Куни кеча туманимизда мазкур мусобақанинг мини футбол тури бўйича туманлараро ҳудудий босқичи бўлиб ўтди. Унда Бойсун, Бандихон, Қизириқ ҳамда Шеробод тумани жамолари ўзаро беллашишди.


TIB.UZ / Ноябр ойининг учинчи пайшанбаси - Халқаро тамаки чекишдан воз кечиш куни - TIB.UZ\nНоябр ойининг учинчи пайшанбаси — Халқаро тамаки чекишдан воз кечиш куни\nTIB.UZ Янгиликлар Ноябр ойининг учинчи пайшанбаси — Халқаро тамаки чекишдан воз кечиш куни\nБу кун ҳар йили кўплаб мамлакатларда ноябр ойининг учинчи пайшанбасида нишонланади. Бу кун 1977 йили Америка онкологлар жамиятидан тасдиқланади.\nМаълумотларига кўра дунёда тамаки чекиш туфайли 90% киши ўпка ракидан 75% сурункали бронхитдан ва 25% юрак касаллигидан ўлади. Дунёда ҳар 10 сонияда бир ўта кетган тамаки чекувчи одам ўлади.\nТамаки чекиш ва шу туфайли пайдо бўлган касалликлар ҳар йили миллионлар одамларнинг ўлишига сабабчи бўлади.\nБу кунини нишонлашдан мақсад чекишни тўхтатиш, аҳолини чекишга қарши ҳаракатларга жалб этиш ва жамиятга чекишнинг зиёнлиги ҳақида маълумот бериш.\nЧекишдан воз кечишда ёрдам кўрсатиш марказларининг борлиги ҳақида савол берилганлардан 30% киши билар ва 70% киши билмас экан. Айтиш жоизки, кўпчилик, тамаки чекиш зарарлигини билсада, чекишдан воз кечишга шошилмайдилар. Бу дегани, ёки бу одамлар чекишнинг оқибатларини тўлиқ англаб етмаган, ёки касаллик уларга хавф солмайди деб ҳисоблайдилар, ёки тамаки чекиш одатини ташлай олмайдилар.


Ривоят қилинишича, Исом ибн Юсуф Балхий буюк олим ва зоҳид Ҳотами Асомдан “Қандай намоз ўқийсиз?” деб сўради. Шунда у киши: “Намозга қўрқув билан тураман. Ният билан киришаман. Аллоҳни улуғлаб такбир айтаман. Тартил билан қироат қиламан. Хушуъ билан рукуъ қиламан. Хузуъ билан сажда қиламан. (Яъни руку ва саждани тавозуъ билан қиламан.) Одоб билан ўтираман. Зоҳидлик (виқор) билан салом бераман ва қўрқув билан уйга қайтаман. Кейин “Бу намозим мендан қабул қилинармикин ёки йўқми?” деб хавотирга тушаман” деб жавоб бердилар.\nБуни эшитган Исом “Агар сиз ўқийдиган намоз шундай бўлса, унда мен умримда намоз ўқимабман” деди.\nЖунайд раҳимаҳуллоҳ Маккада эканликларида азон чақирилди. У кишига “Олдинга ўтинг! (яъни имомликка ўтинг) дейилди. Шунда у киши “Мен имомликка лойиқ эмасман” дедилар. Одамлар: “Йўқ, сиз ўтасиз” деб туриб олишди ва у кишини олдинга ўтқазишди. Олдинга ўтиб, одамларга юзланиб, “Сафни тўғрилаб текисланглар, Аллоҳ сизларга раҳм қилсин!” дедилар-да, ҳушларидан кетдилар. Бошқа бир киши олдинга ўтиб имомлик қилди. Намоздан сўнг у кишининг юзларига сув сепиб ўзларига келтиришди ва “Нега ҳушингиздан кетдингиз?” деб сўрашди. Шунда у зот: “Қачонки сизларга “Сафни тўғрилаб текисланглар, Аллоҳ сизларга раҳм қилсин!” деганимда, нидо қилувчи менга “Сен ўзинг Роббинг билан алоқангни тўғриладингмики бошқаларни тўғриланишга буюрасан?!” деб нидо қилди. Шунинг учун ҳушимдан кетдим” дедилар.\nУларнинг намоздаги аҳволлари шундай эди. Улар Роббилари ҳузурида турганларини ўйлаб намозда лаззатланар эдилар. Шунинг учун намоздан ажрашни истамасдилар.\nАбдуллоҳ ибн Зубайр розияллоҳу анҳу намоз ўқисалар, хушуъдан қотган таёққа ўхшаб қолар эдилар. Сажда қилганларида чумчуқлар у кишини девор ёки ёғоч деб ўйлаб устларига қўнар эди.\nУ киши уйга кирсалар, оила аъзолари у зотнинг ҳайбатларидан жим туришар экан. Агар намозга киришсалар, такбир айтишлари биланоқ дунёдан узилар, атрофларидаги нарсаларни сезмай қолар эканлар. Буни билган фарзандлари яна баланд овозда гаплашишда давом этишар экан.\nҲа, азизлар, мана шундай намозлар ўқилган. Аслида намоз худди шундай ўқилиши керак. Улар шундай намоз ўқисалар ҳам, ибодатлари қабул бўлмай қолишидан, охиратда юзларига қайтариб урилишидан қўрқардилар.\nАллоҳ таоло бизни ҳам уларга ўхшашимизни насиб этсин!\nШайх Саъийд ибн Муҳаммад Камалийнинг мавъизаларидан\n1465 марта ўқилди\nДругие материалы в этой категории: « Жуда кўп гуноҳим кечирилсин десангиз...\tРўзадорлар (шеър) »\nМўминаларга ибрат мўминалар: Одил халифаниг завжаси – Умму Гулсум розияллоҳу анҳо\nМуборак васиятлар: ЗИКР ВА ЗИКР ҚИЛУВЧИНИНГ ФАЗИЛАТИ\nЭрининг мусулмон бўлишига сабаб бўлган аёл\n“Вақф” фонди атрофидаги асоссиз маълумотларга муносабат\nОилада фарзанд тарбияси: ЯХШИЛИККА ЧОРЛАШ\n“Искандар Зулқарнайн” - “Александр Македонский” ми?\nВатан ҳимоясига барчамиз масъулмиз\nМуслима аёл ҳоким бўлди\nМазҳаб деса, энсаси қотадиганларга!\nВатан ҳимояси бурчимиздир\nМўминаларга ибрат мўминалар: Пайғамбар алайҳиссаломнинг невараси, халифанинг қизи, амир ал-мўминийннинг завжаси\nВатанга хиёнат – улкан гуноҳ!\nАгар қарздор бўлсангиз\nБир болага етти маҳалла ота-онадир!\nАрши аъло ларзага келмасин (ёҳуд оила қуриш неъмати)


Эркин микрофон - "Отадиган бўлса¸ отиб ташласин!"\n19 октябр 2021, Тошкент вақти: 08:07\n"21 асрда яшасангизда¸ уйингизда газ бўлмаса¸ свет бўлмаса!" дейди оиласи билан совуқдан касалланган урганчликлардан бири.\nХоразмнинг Урганч шаҳридан қўнғироқ қилган суҳбатдошимиз ўзи яшаб турган Амир Темур даҳасида бир неча кундан бери на газ ва на электр борлигидан шикоят қилди ва ўзи ва маҳалладошлари арзини Ўзбекистон президентга етказишимизни илтимос қилди.\n- Бизлар Урганч шаҳри¸ Амир Темур кўчаси 151 домда яшаймиз. 20 та хонадон бор. Ўтган йили ҳам мана шунақа воқеа бўлганда. Свет ўчиб туради ҳар доим. Кунига уч-тўрт мартадан уч-тўрт соатга ўчади. Мана уч кундан бери умуман газ ҳам йўқ¸ свет ҳам йўқ. Ҳозир қиш куни бўлса. Биз ҳокимиятга чиқдик. Телефон қилдик. Бориб айтдик. Ҳеч ким эшитмаяптида. Инсонлар ҳуқуқини ҳимоя қиладиган ижтимоий ҳимоя бор. Ўшалар ҳам эшитмаяпти.\nХонадонимизда совуқ. Мен ўзим ҳам ҳозир касалман. Ҳозир ҳам мана дори олиб ëтибман. Инсон бунақа бўлмайдику. Газ трубалари бузилиб қолса ҳам бир-икки кунда тузалиши керак. Мана бир ҳафтадан бери газ йўқ. Овқат пишира олмаймиз. Фақат сухой еймиз. Бориб сомса олиб келамиз. Бошқа домга бориб чой қайнатиб олиб келамиз. Бунақа бўлмайдику. Бир назорат бўлиши керакку. Бу нарсага озгина бўлса ҳам виждонан ëндашиш керакку. Ҳокимиятдагилар бор¸ бошқа мутасадди ўртоқлар бор. Менимча¸ улар ҳам масъулиятли. Тепада ўтирган депутатлар бор. Менимча¸ улар ҳам ўша масъулиятни сезаëтган бўлса керак. Бу фақатгина Урганчда эмас¸ менимча¸ бутун республикада бор.\nОзодлик: Газ билан свет умуман йўқми?\n- Йўқ¸ йўқ. Газ умуман йўқ. Биз ҳатто “Келиб кўринглар. Вакил юборинглар” деб мурожаат қилдик. Ҳеч ким келмаяпти¸ нима бўлаяпти демаяпти. Биз электросетга бир неча марта телефон қилдик. Электросет ҳамма телефонларига автоответчик қўйиб қўйибди. Ҳеч ким жавоб бермайди. “Бу телефон билан вақтинча боғланиб бўлмайди. Кейинроқ қўнғироқ қилинг” дейди. Бизлар газ¸ свет учун ҳамма тўловларни тўлаб қўйганмиз. Келиб квитанцияларини кўришсин.\nОзодлик: Олдиндан тўлаб қўйгансизлар-а ҳаммасини?\n- Ҳа¸ олдиндан тўлаб қўйганмиз. “Келиб квитанцияларини кўринглар” деб айтаяпмиз. Телефон қилаяпмиз¸ бориб гапираяпмиз. Ҳеч ким эшитмаяпти. Шу воқеа бир ҳафтадан бери давом этаяпти. Газ анчадан бери йўқ. Бир ойдан бери йўқ деса ҳам бўлади. Мана ҳаммамиз битта хонада ëтибмиз. Отам ҳам¸ мен ҳам ëтамиз. Бошқа иложимиз йўқда. Нечанчи асрда яшаяпмиз? 21 асрда яшаяпмизку. Ҳаттоки президентга ҳам бориб етсин. Биз ҳаммамиз “ватанимизни яхши кўрамиз” деймизу¸ лекин биринчидан ватандаги инсонларни севиш керакку. Ватан бу инсон деганику. Қанақа бўлади ўзи инсонийлик принципи? Инсонийлик ҳуқуқлари бунақа бўлмайдику. Гуманизм деган нарса бор. Қани ўша гуманизм?\nҲеч ким ҳеч кимни эшитгиси келмаяпти. Чунки ҳокимият органларида ўтирганлар иссиққина уйида ўтирибди. Бизга ўхшаб совуқда ўтиргани йўқ. Бировга айтсангиз у бўлади¸ бу бўлади¸ қўрқишади. Нимадан қўрқишади? Бу айтган гапларим учун отиб ташлашлари керакмикан? Шунақа бўладиган бўлса¸ отишсин. Менинг фарзандим бор. Мен фарзандимнинг совқотиб яшашини истамайман. Қаерда бор бу? 21 асрда яшасангизда¸ уйингизда газ бўлмаса¸ свет бўлмаса. Светнинг чиққанига икки аср бўлган бўлса керак¸ дейди урганчлик тингловчимиз.\n"Яшаш фақат орган ходимларига бўлиб қолди"\nҚашқадарёнинг Шаҳрисабз туманидан қўнғироқ қилган навбатдаги суҳбатдошимиз ўзини Абдулла, деб таништирди. Абдулла аканинг айтишича, ўтган пахта мавсумида маҳалла қўмитаси талаби билан у кишининг оиласи пахтага чиққан. Аммо у ваъда қилинган ҳақ ва молиявий ёрдамни сўраб маҳалла қўмитасига мурожаат қилганда бу сўров катта кўргилик билан якунланган.\nАбдулла ака: Мен Қашқадарë вилояти¸ Шаҳрисабз туманидан. Чўлпон маҳалласида истиқомат қиламан. Октябр ойида маҳалла оқсоқоли "пахтага" деб айтди. Подшо амри вожиб, деб хотиним¸ болаларим чиқишди. “Пахта пулини берамиз. Моддий ëрдам берамиз” деб айтишган эди. Исмим Абдулла. Ëшим 50 да. Устачилик билан шуғулланаман. Дурадгорлик қиламан. Тинчгина яшаб турган эдим. Булар энди мана пахтага чиқишди. Моддий ëрдам билан пахта пулини талаб қилиб борган эдик¸ пул бериш жон бериш билан баробар бўлди. Маҳалла оқсоқоли Бердиев Саид. У менинг уйимга Шойимов Ҳафиз билан биргаликда босқинчилик уюштирди. Булар Сайфулло деган бир героинфуруш билан иш қилиб ëтибди.\nОзодлик: Қанақа қилиб босқинчилик қилишди? Нима қилиб босқинчилик қилишди?\nАбдулла ака: Менинг уйимга келиб хотинимни¸ ўғилларимни уриб...\nОзодлик: Меҳнат ҳақингизни талаб қилганингиз учун уйингизга келиб сизни уришдими?\nАбдулла ака: Мана ишлаб турган ўғлимни каналга ташлаб юборишган. Ўғлим қизиб турган пайтида каналга ташлашган. Мана ўғлимни ҳозиргача даволай олмаяпман.\nОзодлик: Ким эди улар?\n- Олдин героинфурушлик қилиб қамалиб келган Файзуллаев Сайфулла деган йигит. Икки ўғли билан бостириб кириб шу аҳволни қилган меникида. Участка нозири Очилов Ғайрат деган йигитга документ қилиб бордим. Булар докунментни ëпиб юборишган. Мен ҳокимиятга югурдим¸ телевидениега Гулнора Узоқовага бордим. Ҳеч қандай натижа бўлмади. Охири Очилов Ғайрат калламни халтага тиқиб машинага босиб олиб кетди ва менинг ўзимни чалажон қилиб ташлади. Ичимдан қон кетиб ўзим ҳам ëтиб қолдим. Ҳозир мана ўзим ҳам ярим жон бўлиб қолганман. Ўғлим ҳам касал. Мана менинг бошимдан ўтган нарсалар. Ўзбекистонда нималар бўлаëтганига тушунмаяпман. Орган ходимларида ҳуқуқ бор¸ лекин назорат йўқ. Кўраяпсизми нималар бўлаяпти. Токайгача давом этади бунақа нарсалар? Президентимиз айтган адолатлари¸ гапираëтган гаплари қани? Яшаш фақат орган ходимларига бўлиб қолди. Зўри бўлса яшайди¸ бўлмаса ўлиб кетаверади¸ подстава бўлиб қамалиб кетаверади. Ўзбекистоннинг шароитига тушунмай қолдим мен. Қачон бизларда энди ҳақиқат қарор топади? Президентимиз бу нарсадан хабардормикан? Президентимиз илтимос орган ходимлари устидан одам қўйсалар. Героинфурушми¸ бўлди кетди деб подстава қилиб юбораверади. Ваҳҳобий дедими¸ бўлди ваҳҳобий. Сиз шикоят қилиб борсангиз¸ ë ваҳҳобий¸ ë террорист¸ ë наркобизнесмен бўлиб чиқасиз. Асл наркобизнесменлар орган ходимлари билан бирга иш қилиб юраверади¸ дейди Абдулла ака.\nШайхга тил теккизманг....\nМосквадан қўнғироқ қилган Акмалхон Насибов, аввалги эшиттиришларимиздан бирида билдирилган фикрга эътироз билдирди.\n- 29-31 январ кунлари Америкадан Озодликнинг мухлиси Аҳмаджон телефон қилдику. Шайх Муҳаммад Содиқ Муҳаммад Юсуф как будто Ислом Каримовнинг қўғирчоғидай айтдида. Ҳалиги Хайрулла Ҳамидов тўғрисида. Хайрулла Ҳамидов ўзи тўғрисида ўзи прав. Шайх Муҳаммад Содиқ Муҳаммад Юсуф улуғ одам¸ жуда катта олим¸ ислом дунëсининг улуғ олими. У одам “Шайх Муҳаммад Содиқ Муҳаммад Юсуф Каримовнинг қўғирчоғи. Унинг шахмат доскасида ўйнаяпти” деди. Бунга сурхондарëлик¸ қирғизистонлик¸ ўзбекистонлик мухлислари эътироз билдирамизки¸ Аҳмаджон нотўғри гапирди. Шайх Муҳаммад Содиқ Муҳаммад Юсуф улуғ олим. Бундай гапириш нотўғри. Аҳмаджонга эътирозимиз билиб-билмай гапирмасинлар¸ дейди Москвада мардикорлик қилаётган ўзбекистонлик Акмалхон.


Исломий инсон ҳуқуқлари\nTuesday, 28 June 2016 13:42\nИслом дини ижтимоий бир тизим бӯлиб. Унда лдамларнинг бахт-саодатга эришишлар катта аҳамиятга эга. Пайғамбарларнинг илоҳий дастурамаллар билан юборилишлари инсонларни ҳидоят этиш ва жамиятда адолатни барқарор этиш йӯлланилган. Ислом таълимотларига кӯра исломий жамиятда бир намуна бӯлиши лозим. Токи одамлар унга қараб ӯз ҳаётларини тартиб-низомга солишсин.\nБошқа томондан эса исломий жамиятда одамларга каромат бағишланиб, уларга ӯз турмуш тарзини йӯлга қӯйиш учун имкониятлар яратилган. Одамлар ӯз сиёсий ишларида давлатдан озод бӯлган ҳолда ёки давлат унинг сиёсий фаолиятини расмий қилган ҳолда озод бӯла олади.\nЭркинликнинг бир тури бу инсоннинг сиёсий жиҳатдан озод бӯлиши деб тарифланади.\nҚуръони карим ояти карималарига кӯра инсоннинг эркин эканлигига биринчи бӯлиб соҳибихтиёр эканлиги, танлаш ҳақига эга эканлиги, шунингдек унинг ер юзида Худонинг халифаси эканлигидан билиш мумкин. Инсон ӯз фитратига биноан яхши-ёмонни фарқалай олади. Шунга қараб киши тӯғри ё нотӯғри йӯлда кетишини ӯзи танлайди. Жумладан Қуръони карим, Инсон муборак сураси 3 ояти каримасида келган: Дарҳақиқат, биз уни (инсонни) хоҳ у шукр қилгувчи-мусулмон бўлсин ва хоҳ кўрнамак-кофир бўлсин (тўғри) йўлга ҳидоят қилдик (яъни шукр қилгувчилар Биз уларни ҳидоят қилган Тўғри йўлни - Ҳақ динни маҳкам тутадилар, кўрнамак кимсалар эса ўзларига кўрсатилган Тўғри йўлдан юз ўгириб кетадилар).\nИнсоннинг ӯзига хос хусусиятларини назарда тутиб, Қуръони карим уни Худонинг ер юзидаги халифаси деб номлаган. Бунга Қуръони карим, Бақара муборак сураси 30 ояти карима далил бӯла олади: Эсланг, (эй Муҳаммад), Парвардигорингиз фаришталарга: «Мен Ерда (Одамни) халифа қилмоқчиман», деганида улар айтдилар: «У ерда бузғунчилик қиладиган, қонлар тўкадиган кимсани (халифа) қиласанми? Ҳолбуки, биз ҳамду сано айтиш билан Сени улуғлаймиз ва Сенинг номингни мудом пок тутамиз». (Аллоҳ) айтди: «Мен сизлар билмаган нарсаларни биламан».\nҚуръони каримга кӯра инсон ер юзида Худонинг халифаси сифатида шундай кароматга эгаки бошқа тирик мавжудот унга мусаххар қилиб қӯйилган. Бу борада Қуръони карим Жосия муборак сураси 13 ояти каримада ӯқиймиз: У Ўз томонидан (яъни Ўз хоҳиш-иродаси билан) сизларга осмонлардаги ва ердаги барча нарсаларни бўйинсундирди. Албатта бунда тафаккур қиладиган қавм учун оят ибратлар бордир.\nШу асосларга биноан инсон фитрий огоҳлиги ва ақлу фаросати ила ӯз қилмишларини яхши ёмон эканлигини фарқлай олади.\nАгарчи инсон сиёсий фаолиятларида озод бӯлса ҳам жамиятда ӯз қилмиш ва сӯзлашини назорат этиб туриши лозим бӯлади. Қуръони карим, Муъминун муборак сураси 115 ояти каримада бу борада келган: Ёки сизларнинг гумонингизча, Биз сизларни беҳуда (яъни дунёда сизларга бирон вазифа бермайдиган, охиратда ҳисоб-китоб қилмайдиган ҳолда) яратдигу, сизлар Бизнинг ҳузуримизга қайтарилмайсизларми?!» (Ундоқ эмас)!\nҲурматли тингловчилар! Сиз Эрон Ислом Жумҳурияти ӯзбек тилидаги радиосидан тинглаяпсиз. Дастуримиз дасомида ҳам бизни тинглаб боринг.\nМусулмон кишининг сиёсий эркинлиги асосларидан бири шуки исломий жамиятда ҳеж ким бошқа бир кишига устун бӯла олмайди. Ҳеж ким бошқа бир кишига "хӯжаин" бӯлиши мумкин эмас. Қуръони карим Оли Имрон муборак сураси 64 ояти каримада одамларга хитоб қилади: Айтинг (эй Муҳаммад): «Эй аҳли китоб (яъни яҳудий ва насронийлар), бизга ҳам, сизга ҳам баб-баробар бўлган бир сўзга келингиз — ёлғиз Аллоҳгагина ибодат қилайлик, Унга ҳеч нарсани шерик қилмайлик ва бир-бировларимизни Аллоҳдан ўзга худо қилиб олмайлик». Агар улар (яьни аҳли китоблар) ушбу даъватдан юз ўгирсалар, унда сизлар (эй мўминлар): «Гувоҳ бўлинглар, биз мусулмонлар — ягона Аллоҳга итоат қилгувчилармиз», деб айтингиз!\nИслом эътиқодига кўра бутун оламни яратган Тангри таоло барча инсонлар бахтли яшасинлар деб Ўз томонидан ҳаёт учун дастуриламал бўлган қонун-қоидалар, яъни динни юборган. Кимда-ким бу қонун-қоидаларни тан олмасдан ўз-ўзича янги қонун чиқармоқчи бўлса, у худоликни даъво қилган ҳисобланади ва унинг изидан эргашганлар эса уни худо деб билган бўладилар.\nMore in this category: « Исломий инсон ҳуқуқлари Исломий инсон ҳуқуқлари »


Давлатлараро ўйин қоидалари ўзгармоқда: Яшил иқтисодиёт — Sof.uz\nВалижон Тўрақулов 13.01 10:41 792 Колумнистлар\nАйни кунларда кўплаб давлатларда экология ва атроф-муҳитнинг ёмонлашуви инсонлар соғлигига ҳам салбий таъсир ўтказмоқда. Айниқса, бу кўрсаткич янги саноатлашган давлатларда – Хитой, Ҳиндистон, Малайзия кабилардан тортиб то саноат ривожига катта урғу бериш орқали эндигина ривожланаётган Бангладеш, Монголия, Индонезия каби давлатларда ҳам юқори ҳисобланади. Шундай экан савол туғилади: иқтисодиёт ривожи учун атроф-муҳитни қурбон қилишимиз керакми? Ёки қандайдир иккинчи танлов ҳам мавжудми? Яшил иқтисодиёт бунга ечим бўла оладими?\nПрофессорим билан қизиқ бир савол-жавоб бўлиб ўтди:\n— Айтайлик, Корея сўнгги 10 йиллик ичида божхона тўловлари сезиларли даражада пастлатилган (ёки умуман олиб ташланган) эркин савдо бўйича жуда кўп давлатлар билан шартномалар имзолади (52 та давлат билан). Бунинг натижасида ташқи савдо айланмаса янада ўсди. Корейс ишлаб чиқарувчилари янада кўпроқ экспорт қилишга киришиб кетдилар. Эркин савдо шартномалари давлатга иқтисодий жиҳатдан кўп фойда келтирди. Лекин, айнан мана шу ишлаб чиқаришнинг кўпайганлиги саноатнинг ўсишига бу эса атроф муҳитга ўз таъсирини ўтказди. Мана шу оқибатларни ҳам аниқлаб бера оладиган иқтисодий модель борми?\n— Бор, албатта! Нафақат аниқлайди, ҳатто баъзи кўрсаткичларни таҳлил қилиш орқали атроф муҳитнинг ёмонлашуви қандай қилиб аҳолининг ишлаш самарадорлигига таъсирини ҳам аниқлаб беради. Саноатнинг ривожланиши, албатта, маълум бир даражада атроф-муҳитга салбий таъсири кўрсатади. Натижада, аҳоли соғлиги ёмонлашади. Бу эса аҳолининг ишлаб чиқариш самарадорлигига ўз таъсирини ўтказади. Оқибатда эса бутун бошли иқтисодиётга бу қимматга тушиши мумкин (расмга қаранг).\nЎйин ўзгардими ёки ўйин қоидалари ўзгардими?\nДавлатлараро олдингидек миқдор учун эмас, сифат учун кураш бошланиб кетди. «Ўзини билган» ривожланган давлатлар иқтисодиётни жамият ва табиат билан ҳамкорликда олиб бориш кераклигини анча олдин англаб етдилар. Бунда, эътибор нафақат иқтисодиётнинг ўзига балки жамият ва табиатга ҳам бериладики, бу уч куч (иқтисодиёт, жамият ва табиат) бирлашган нуқтада барқарорлик вужудга келади (қуйидаги расмга қаранг). Айнан мана шу ҳудуд иқтисодиётга ҳам, жамиятга ҳам, табиатга ҳам имкон борича максимал фойда ва минимал зарарни олиб келади.\nДемак, ўйин ўзгармади! Ўша-ўша ҳамма фойда олиш дардида. Фақатгина фойда олишнинг йўллари, қоидалари ўзгарди, холос: Ривожланиш учун ўз ерингдан фойдаланишинг шарт эмас. Қўшнингнинг еридан фойдалан!\nХўш, Яшил Иқтисодиёт нима ўзи?\nЯшил иқтисодиёт атамаси 1989 йилда Буюк Британиялик атроф-муҳит иқтисодчилари томонидан фанга киритилган бўлиб, баъзида Яшил Ўсиш (Green Growth) атамаси билан ҳам бирга ишлатилади. Яшил иқтисодиёт - бу инсоният ва табиат ўртасидаги уйғун ўзаро таъсирни қўллаб-қувватлайдиган ва бир вақтнинг ўзида ҳар иккала эҳтиёжни бирдай қондиришга ҳаракат қиладиган иқтисодиётнинг методологиясидир. (Содда тил билан ўз ҳолатимизга мослаб айтадиган бўлсак ўз роҳатингизни ўйлаб мебель учун исталган жойдаги дарахтларни кесавермаслигингиздир.)\nЮқорида ишора қилганимиздек, жуда кўп ривожланган давлатлар отга қамчини аллақачон уриб бўлишган (фанга 40-50 йил олдин кириб келган, ахир). Айни пайтда, тез, арзон ва катта кўламдаги юкларни қисқа вақт ичида дунёнинг у бурчагидан бу бурчагига олиб бориб қўя оладиган логистика хизматлари шарофати билан америкалик бир тадбиркор ўз ишлаб чиқаришини Вьетнамда бемалол амалга оширмоқда. Бу шунга далолат қиладики, иқтисодий жиҳатдан ривожланиш албатта ўз ерингда бўлиши шарт эмас (чунки, «ҳаётда нимагадир эришиш учун нимадандир кечиш керак» деган олтин қоидага кўра ишлаб чиқаришнинг кўпайиши маълум бир даражада атроф муҳитга ҳам ўз таъсирини ўтказади). Шундай шарт-шароитлар яратгинки, маҳаллий ишлаб чиқарувчилар қўшнининг еридан фойдаланишсин. Албатта, бунда ишлаб чиқаришда атроф-муҳитга бўлган зарарни олдини олиш мақсадида қўйилган юқори талаблар ишлаб чиқарувчиларни икки йўлдан бирини танлашга мажбур қилади:\nёки атроф-муҳитга зарар келтиришнинг олдини оладиган қонун-қоидаларга ҳалигача эга бўлмаган ёки талаблари унча ҳам қаттиқ бўлмаган давлатларга «инвестиция киритиш» («оутсоурcинг» сифатида кириб бориш).\nҲар иккала ҳолатда ҳам ривожланган давлат ютади. Қолганлар эса қисқа муддат ичида (янги иш ўринлари пайдо бўлганлиги сабабидан) ютгани билан, узоқ муддатда (табиатга ва инсонлар соғлигига етказилган зарарлар сабабидан) ютқазадилар.\nҚизиқ томони шундаки, жуда кўп ривожланган давлатлар саноат уларнинг атроф-муҳитга салбий таъсир кўрсатишига йўл қўйишмаётган бўлсада, машиналар шаҳар ҳавосини булғаётганидан хавотирда. Шунинг учун электр токида юрадиган машиналар ишлаб чиқаришига зўр беришмоқда. Лекин, охир-оқибат калтак яна эндигина ривожланаётган давлатлар бошида синаётгандек. Электрик машиналар қувватига ишлатиладиган кобальт номли хом-ашёнинг қарийб 70 фоизи Конго Демократик Республикасида ишлаб чиқарилади: арзон иш кучи, болалар меҳнати, атроф-муҳит ҳимоясининг деярли эътиборга олинмаслиги, қийин меҳнат шароити...\nЎзбекистон бу борада нима қилиши керак?\nТан олиш керак, сўнги 2-3 йил ичидагина Ўзбекистон жаҳон иқтисодиёти билан чинакамига интеграциялашиш учун бел боғлади. Қандай бўлса ҳам инвесторларни жалб қилишга киришиб кетилди. Лекин, унутмаслигимиз керакки, асосий мақсадимиз инвесторларни жалб қилишгина эмас, балки уларнинг фаолиятлари атроф-муҳитга қай даражада таъсир ўтказаётганини ҳам баҳолаш ва шунга яраша ўз талабларимизни ҳам қўя олишимиздир. Чунки, инвесторлар ўз ортларидан нафақат иқтисодий фойда, балки атроф-муҳитга зарарни ҳам қолдириб кетишлари мумкин. Бунинг учун:\nЖаҳон Савдо Ташкилотига (ЖСТ) аъзо бўлиш арафасида турган юртимиз ЖСТ аъзо бўлгандан сўнг қандай иқтисодий ва ижтимоий ютуқ ва камчиликларга эришар экан деган таҳлил билан бир қаторда атроф-муҳитга қандай таъсири бўлар экан деган саволни ҳам ўртага қўйишимиз керак. (Бу борада ЖСТнинг «Савдо ва Атроф-муҳит» ҳамда «Санитария ва фитосанитария чораларини қўллаш тўғрисида келишув» шартномаларига етарлича эътибор берилиши керак.)\nБирлашган Миллатлар Ташкилотининг «Барқарор Ривожланиш Мақсадлари» (Sustainable Development Goals) лойиҳалари ҳамда бошқа атроф-муҳитни ҳимояси учун ташкил қилинган халқаро шартномаларнинг (Paris Agreement, 2015) актив иштирокчиларидан бири бўлиш лозим.\nШу билан бирга қўшниларимиз билан ҳам бу борада ҳамкорлик йўлга қўйилиши керак. Масалани бир ҳудуднинг ўзи билан ҳал қилиб бўлмайди! Балки, бутун бир минтақа бир ёқадан бош чиқариши лозим. Чунки, атроф-муҳит ифлосланиши чегарадан визасиз ўтиб кетаверади!\nБир нечта ўқув юртларида Халқаро савдо ҳамда Барқарор бошқарув факультетларини имкон борича тезроқ очиш керак. (Чунки, савдо шартномалари уларни имзолаш билангина ўз мевасини беравермайди. Бу шартномаларни тушуна оладиган ва амалда қўллай оладиган кадрларга эҳтиёж катта. Афсуски, бутун Ўзбекистонда ҳали бирорта ҳам Халқаро савдо деган факультет мавжуд эмас!)\nЎзбекистон Республикаси экология ва Атроф-муҳитни муҳофаза қилиш давлат қўмитаси, Ўзбекистон экологик партияси ҳамда Ўзбекистон Республикаси Соғлиқни сақлаш вазирлиги ўртасида доимо узвий боғлиқлик ва ҳамкорликни яратиш лозим. Бу ташкилотлар ва бошқа давлат ташкилотлар билан ҳам ўзаро ҳамкорликни йўлга қўймоқ керак. Бу ҳамкорликларни Президент қарори билан 2019-2030 йиллар даврида Ўзбекистон Республикасининг «яшил» иқтисодиётга ўтиш стратегиясининг бир қисми сифати кўрилса ҳам бўлади.\nХулоса, қилиб айтганда давлатлараро иқтисодий ўйинларнинг мақсади ўзгармайди (фойда асосий мақсадлигича қолаверади). Ўйин қоидалари эса замонга қараб ўзгариб туради (фойда олиш йўллари ўзгаради). Қисқа муддатли фойда олиш мақсадида узоқ муддатли зарарни ўз бўйнимизга олмаслигимиз даркор. Чунки, иқтисодиётининг ривожи халқининг меҳнат самарадорлиги билан доим боғлиқ. Самарадорлик эса атроф-муҳитнинг ҳолатига кўра турлича бўлиб турадиган биологик мавжудот – биз инсонларнинг соғлигига узвий боғлангандир. Шундай экан, аввал иқтисод кейин сиёсат эмас балки бир вақтнинг ўзида ҳам иқтисодиёт, ҳам жамият, ҳам атроф-муҳитга бирдек эътибор берилиши керак.\nсиёсат Яшил Иқтисодиёт\nКеча, 16:11 6391\n25.02 15:24 1900 Таҳлил\n14.01 20:40 1163 Таҳлил\n31.12 23:53 613 Жаҳон


"Менга уйинг турма, деб айтишди"\nЎзбекистонлик қочқин Аҳмаджон Нормирзаев Москвада бармен бўлиб ишлайди.\nОзодлик рус хизмати (Свобода) Россияда сиёсий бошпана қидирган кишилар тақдири ҳақида туркум дастурлар тайёрлади. Туркумнинг илк қаҳрамони Ўзбекистон ҳуқуқ-тартибот органларининг собиқ ходими Аҳмаджон Нормирзаевдир.\nРоссия 1951 йилги қочқинлар ҳақидаги конвенцияни қабул қилган. Мазкур ҳужжатга мувофиқ Россия Федерацияси тегишли шахсларга қочқинлик мақомини бериш масъулиятини ўз зиммасига олган. Бироқ шу кунга қадар Россияда 800 га яқин одам қочқин деб тан олинган холос.\nЛекин қонунда белгиланган ёрдам ҳам ҳар доим кўрсатилмайди. Россия расмийларига мурожаат қилганлар баъзан бедарак йўқолиб кетади, таъқиб қилинади... Энг муҳими, Россия бирор шахсга нисбатан ватанида қийноқ ёки бошқа турдаги ноинсоний муносабат таҳдиди бўлса, уларни қайтармасликни кўзда тутувчи конвенциянинг 33-моддасини қўпол тарзда бузиб келади. Боз устига бу одамлар такр этган мамлакатлар махфий хизматларининг ходимлари Россия ҳудудида бемалол ҳаракат қилиши маълум.\nҚочқинларнинг тақдирини, кўп ҳолларда, Страсбургдаги Инсон ҳуқуқлари бўйича Европа суди ҳал қилади.\nСвобода радиоси "Время и мир" дастурининг илк қаҳрамони – Аҳмаджон Нормирзаев.


Конте дунёнинг энг кўп маош оладиган мураббийлар бешлигига кирди\n31 май, 2019, 17:38 407\nУ яна А Серияга қайтди.\nМиланнинг "Интер" клуби бугун Антонио Контени ўзининг янги бош мураббийи этиб эълон қилганидан хабарингиз бор.\nGazzetta dello Sport нашри тарқатган хабарга кўра “нерадзуррилар” 49 ёшли италиялик мутахассисга йилига 11 млн евро маош тўлашади. Шу тариқа Конте дунёнинг энг кўп маош олувчи мураббийлари кучли бешлигига кириб олди.\nМаълумот учун, айни дамда сайёрамизнинг энг кўп маош олувчи мураббийи “Атлетико” Мадрид устози Диего Симеоне ҳисобланади. Унинг йиллик маоши 23 млн еврони ташкил этади. Кейинги ўринлардан эса Хосеп Гвардиола ("Манчестер Сити", 18 млн), Эрнесто Вальверде ("Барселона", 12,5 млн) ва Зинедин Зиданлар ("Реал", 12 млн) жой олган.\nКонте "Реал"нинг 3 нафар футболчисини "Интер"га олиб келмоқчи\nКонте "Интер"га "Арсенал" ҳимоячисини олиб келмоқчи\n"Интер" Аспиликуэта ва Начонинг трансфери бўйича ишларни бошлаб юборди


АПЛга қайтган "Ньюкасл" ўз сафига Хесус Навасни қўшиб олмоқчи\n10 июль, 2017, 16:05\nАнглиянинг “Манчестер Сити” клуби собиқ ярим ҳимоячиси Хесус навас фаолиятини яна АПЛда давом этириши мумкин.\nAS нашрининг хабар беришича, ўтган мавсум якунларига кўра яна кучлилар сафига қайтган “Ньюкасл” 31 ёшли испаниялик футболчини ўз сафига қўшиб олмоқчи. Маълумотларга қараганда “қарғалар” аллақачон футболчининг агенти билан музокараларни бошлаб юборган.\nЭслатиб ўтамиз, бундан аввалроқ Навас ўзининг собиқ жамоаси ҳисобланган “Севилья” таркибига келиб қўшилиши ҳақида хабарлар тарқалган эди. Таъкидлаш лозимки, у 2003-2013 йилларда айнан андалусияликлар шарафини ҳимоя қилган.


21.07.2019 13:34 0 1945\nНаманган шаҳридаги «Чорсу» бозорида ёнғин келиб чиқди. Бу ҳақда Ўзбекистон Республикаси ИИВ Жамоатчилик ва ОАВ билан алоқалар бошқармаси хабар бериб ўтди.\nКеча, 21 июль куни соат 01:38ларда Уйчи кўчасида жойлашган «Чорсу» деҳқон бозорида ёнғин содир бўлган. Кўрилган чоралар натижасида ёнғин ўчирилган. Ёнғин оқибатида деҳқон бозорида ёнма-ён жойлашган дорихона, сартарошхона ва парфюмерия маҳсулотлари савдо дўконларининг 200 кв.м. майдони ҳамда нон растасининг 600 кв.м. майдони ёниб зарар кўрган. Жароҳат олганлар йўқ.\nЁнғин электр симларини қисқа туташувидан келиб чиққанлиги тахмин қилинмоқда. Ҳолат юзасидан суриштирув ишлари олиб борилмоқда.\nНаманган бозорда ёнғин


Биласизми? "Реал" биргина ҳомийсидан йилига 100 млн евро олади\n7 май, 2017, 10:05\nМадриднинг "Реал" клуби Германиянинг Adidas концернидан йилига 100 млн евро маблағ олади. Бу ҳақда Football Leaks нашрига таяниб der Spiegel хабар бермоқда.\nТаъкидлаш керакки, "қироллик клуби" Adidas билан 2015 йилда 10 йиллик келишувни имзолаган. Унга кўра "Реал" немис концернидан йилига 70 млн евро олади. Бундан ташқар Adidas мадридликларга жамоа атрибуткалари сотувидан ҳам қўшимча пул тўлайди.\nШунингдек, "Реал" ғазнаси ҳар бир қўлга киритиладиган соврин учун қўшимча 2,5 млн евро билан бойийди


Никоҳ тўйи – валима ҳақидаги боб – Islom Nuri\nНикоҳ тўйи – валима ҳақидаги боб\nВалима луғатда тўпланиш, тўлишиш маъноларида бўлиб, эркак ва аёл турмуш қуриб бирлашгани учун кейинчалик бу маъно никоҳ муносабати билан қилинадиган зиёфат маъносига кўчган. Луғатда ҳам, уламолар урфида ҳам никоҳ зиёфатидан бошқа зиёфатга валима деб айтилмайди.\nВалиманинг ҳукми – уламолар иттифоқи билан суннатдир. Баъзилар уни вожиб ҳам дейишган. Чунки, Набий соллаллоҳу алайҳи ва саллам унга буюрганлар, унга чорланганда ижобат қилиш вожиб. Набий соллаллоҳу алайҳи ва саллам Абдурраҳмон ибн Авф розияллоҳу анҳу уйлангани ҳақида айтганида: «Бир қўй сўйиб бўлса ҳам валима қилинг», деганлар (Бухорий (5155) ва Муслим (1427) ривоятлари). Бу имконияти бор одам учундир. Йўқса, қурби етганича валима қилиши мумкин.\nПайғамбар соллаллоҳу алайҳи ва саллам Софийя розияллоҳу анҳога уйланганларида ҳайс (ун, сарёғ, қурутни аралаштириб тайёрланган егулик) билан валима берганлар. Бу эса қўй сўймасдан ҳам валима қилса бўлишига далил бўлади.\nВалимада (яъни никоҳ тўйида) исрофга йўл қўйиш, ҳозирги даврда одамлар қилишаётгани каби кўплаб қўйлар ва туялар сўйиш, дабдаба учун ортиқча кўп таомлар ҳозирланиб, кейин уларни ахлатга ташлаб юборишлар жоиз эмас, шариат бундай қилишдан қайтарган, соғлом ақл ҳам буни сиғдиролмайди. Бундай қилувчиларга ва шунга рози бўлиб қараб турган кишиларга азоб-уқубат ва неъматнинг заволи бўлиши хавфи бор. Қолаверса, бу валималар аксарият ҳолларда кибр ва манманлик каби мункар ишлардан ҳам саломат бўлмайди.\nКўпинча бундай тўй зиёфатлари ресторанларда қилинади, уларда сатр авратга бепарво қаровчи аёллар ҳам иштирок этиши ва уларнинг эркаклар билан аралашиб юришлари кузатиладики, бунинг ёмон оқибатларидан ҳам омонликда бўлинмайди. Бу зиёфатлар одатда куй-қўшиқлар билан ўтади ва уларга фосиқ қўшиқчиларни ҳамда аёллар ва келин-куёвни суратга туширадиган фожир тасвирчиларни жалб қилинади.\nБу зиёфатларга кўплаб пул-моллар бефойда, балки фасод ишлар учун сарфланади. Бундай ишларни қилаётган кишилар Аллоҳдан қўрқсинлар. Аллоҳ таоло айтади: «Биз қанча маишати ҳаддан ошган қишлоқ-шаҳарни ҳалок қилдик» (Қасас: 58), «Еб-ичинглар, фақат исроф қилманглар. Зотан, У исроф қилувчи кимсаларни севмас» (Аъроф: 31), «Аллоҳ берган ризқдан еб-ичинглар, Ер юзида бузғунчилик жиноятларини қилманглар» (Бақара: 60). Бу ҳақда бундан бошқа ҳам жуда кўп оятлар бор.\nНикоҳ тўйи зиёфатига чақирилган киши агар унда қуйидаги шартлар топилса, ижобат қилиши фарз бўлади:\nБиринчи шарт: У шу муносабат билан қилинаётган биринчи зиёфат бўлиши керак. Агар бир муносабат билан такрор-такрор зиёфат қилинса, биттадан ортиғига ҳозир бўлиш фарз бўлмайди. Чунки, Расулуллоҳ соллаллоҳу алайҳи ва саллам: «Валима биринчи куни ҳақ (вожиб), иккинчиси маъруф (яхшилик), учинчиси риё ва сумъадир», деганлар (Абу Довуд (3745), Ибн Можа (1915) Абу Ҳурайра розияллоҳу анҳудан ривоят қилганлар).\nШайхулислом Ибн Таймия раҳимаҳуллоҳ айтади: «Қолган кунлари ҳам зиёфат қилиш одат бўлган тақдирда ҳам, одатдан ортиқ еб-ичиш ва жонлиқлар бўғизлаш ҳаромдир. Агар яна шундай қилса, таъзир берилади» (Ал-фатавал-кубро: 4/560).\nИккинчи шарт: Чорловчи (зиёфат эгаси) мусулмон бўлиши керак.\nУчинчи шарт: Чорловчи маъсиятларни очиқ-ошкор қилиб юрадиган осий кимсалардан бўлмаслиги керак.\nТўртинчи шарт: Чорловчи уни алоҳида чорлаган бўлиши, чорлов умумий бўлмаслиги керак.\nБешинчи шарт: Валимада маст қилувчи ичимлик, куй-қўшиқ, мусиқа ва отарчилар каби мункар нарсалар бўлмаслиги керак.\nМана шу шартлар топилган валимага чорланган киши унга бориши лозим бўлади. Расулуллоҳ соллаллоҳу алайҳи ва саллам: «Энг ёмон таом – келган одамларни ман қилинадиган ва истамаган (яъни, тўқ) одамларни чақириладиган валимада берилган таомдир. Ким чорловни қабул қилмаса, Аллоҳ ва Расулига осий бўлибди», деганлар (Бухорий мухтасар шаклда (5177) ва Муслим (1432) Абу Ҳурайра розияллоҳу анҳудан ривоят қилганлар).\nНикоҳни эълон қилиш, яъни у ҳақда хабар тарқатиш ва билдириш суннатдир. Расулуллоҳ соллаллоҳу алайҳи ва саллам: «Никоҳни эълон қилинглар», деганлар (Термизий (1089), Ибн Можа (1895), Оиша розияллоҳу анҳодан ривоят қилганлар). Бир лафзда: «Никоҳни изҳор қилинглар», дейилган (Байҳақий (7/290) ривояти).\nУни эълон қилиш учун дуф (шилдироқсиз доира) чалиш суннатдир. Расулуллоҳ\nсоллаллоҳу алайҳи ва саллам: «Ҳалол (яъни овоза қилинган никоҳ) билан ҳаром\n(яъни бузуқлик) ўртасини ажратиб турувчи нарса овоза ва дуфдир», деганлар\n(Насоий (3369), Термизий (1088), Ибн Можа (1896), Аҳмад (3/418, №15451) Муҳаммад\nибн Ҳотиб розияллоҳу анҳудан ривоят қилганлар).


9 ойда қарийб 20 минг оилага дарз кетди – Газета.uz\n26 октябр 2020, 19:14 Жамият\nШу йилнинг январь-сентябрь ойларида ФҲДЁ органларида 19 970 та никоҳ бекор қилинган. Давлат статистика қўмитаси хабарига кўра, бу кўрсаткич ўтган йилнинг шу даврига нисбатан сезиларли даражада камайган.\nЯнварь-сентябрь ойларида ажралишлар мос равишда 2017 йилда 23,6 мингта, 2018 йилда 23,8 минг, 2019 йилда 23,6 минг ва 2020 йилда қарийб 20 мингтани ташкил этмоқда. Бу эса ўз ўрнида ўтган йилларга нисбатан 3,6 мингдан камроқ ажралишлар қайд этилганини кўрсатмоқда.\nФото: Давлат статистика қўмитаси.\nШу йилнинг ўтган даврида 49,8 фоизи фарзандсиз, 29,6 фоизи битта фарзандли ва 20,6 фоизи икки ва ундан ортиқ фарзандли оилаларга дарз кетган.\nҲудудлар бўйича 9 ой мобайнида никоҳдан ажрашганлар энг юқори коэффициенти (промилле) Тошкент шаҳри (1,4), Сирдарё (1,3), Андижон (1), Навоий (0,9) ва Тошкент (0,9) вилоятларида қайд этилган.\nМаълумот ўрнида, шу йилнинг январь-сенятбрь ойларида 184 минг, 2019 йилнинг мос даврида эса 195,2 минг никоҳ қайд этилган.\nЯрим йилда рўйхатга олинган никоҳлар сони чорак қисмга, ажралишлар 20 фоизга қисқарди 4 август 2020, 14:46


биринчи – Навоий ва Олмалиқ кон-металлургия комбинатларида маҳсулот ишлаб чиқариш ҳажмини кўпайтириш бўйича яқинда тасдиқланган дастурни сўзсиз амалга ошириш учун Қ.Санақулов ва А.Фармоновнинг шахсий жавобгарлигини таъминлаш шарт. Бир-икки фоиз миқдордаги ўсиш суръатлари билан чегараланиб қолиш мумкин эмас.\nБиринчи – ислоҳотларнинг қай даражада самара бераётганини кўрсатадиган мақсадли дастурларни амалга ошириш натижадорлиги. Булар қаторида саноат ва бошқа тармоқларни ривожлантиришнинг қуйидаги иқтисодий ва молиявий кўрсаткичларини келтириш мумкин: ишлаб чиқариш қувватларининг аҳволи, харажатларни ва таннархни пасайтириш, маҳаллийлаштириш ва рентабеллик даражасини, маҳсулот рақобатдошлигини сўзсиз ошириш.\nЎз вақтида, Галина Каримовна, шахсан сиз ва жаноб Э.Ғаниев эркин иқтисодий зоналар ташкил этишни таклиф этган эдингиз. Бу – яхши ташаббус, лекин у охиригача аниқ ҳаракатлар билан мустаҳкамланмади.\nХорижий инвестицияларни, биринчи навбатда, тўғридан-тўғри хорижий инвестицияларни жалб этиш бўйича ишлар қандай аҳволда экани танқидий таҳлилни талаб этади. Бундай инвестицияларнинг улуши 30 фоизга тушиб қолган.\nШунинг учун вилоят ҳокимлари ҳар чорак якунига кўра тижорат банклари билан биргаликда хорижий инвестицияларни олиб кириш бўйича ишларнинг қандай аҳволда экани тўғрисида шахсан Президентга ахборотнома киритади. Буни Давлат маслаҳатчиси У.Исмоилов алоҳида назоратга олсин.\n«Биз ишлаб чиқдик ва тасдиқладик, энди сизлар амалга ошириш ва натижа учун жавоб беришга мажбурсиз» деган кайфият билан яшаб, уни одат қилиб олиш мумкин эмас. «Бизнинг қароримиз – энг юқори босқичдаги ҳақиқат ва қонун» деган яроқсиз, қўштирноқ ичидаги “принцип”га асоссиз равишда таяниш ва амал қилиш мумкин эмас.\nБироқ, энг асосийси – Иқтисодиёт вазирлигининг вазифа ва функцияларини тубдан қайта кўриб чиқиш зарур. Бунда ушбу ташкилотнинг энг муҳим вазифаси сифатида вазирлик, унинг раҳбарияти, жумладан, шахсан вазирнинг якуний натижалар, шунингдек, таклиф этилаётган концепциялар, дастурлар ва улар бўйича қабул қилинган қарорларнинг иқтисодий ва ижтимоий оқибатлари учун жавобгарлиги белгиланиши лозим. Ҳукумат ушбу таклифнинг ҳуқуқий асосларини Қонунчилик палатаси ва Сенат билан бирга пухта ўрганиб чиқсин.\nСолиқ-бюджет сиёсатига қатъий амал қилиш, давлатнинг ижтимоий мажбуриятларини бажариш, иш ҳақи, пенсия, нафақа ва стипендиялар ҳажми, йирик инвестиция лойиҳалари ва мамлакат мудофаа қобилиятини мустаҳкамлашни молиялаштириш – ушбу энг муҳим вазифаларни амалга ошириш, аввало, Молия вазирлиги ва шахсан вазирнинг фаолияти самарадорлиги билан белгиланади.\nНима сабабдан пластик карточкаларни муомалага киритишдан илгари барча механизмлар пухта ишлаб чиқилмаган? Нима учун кўплаб ташкилотлар, энг аввало, бюджет ташкилотлари ходимлари – ўқитувчилар, врачлар, хизматчилар ва ҳатто пенсионерлар, айрим амалдорларнинг қўштирноқ ичидаги «янгилик»ларидан қийналиши керак?\nАлбатта, Давлат бюджети ўлчовсиз эмас, маблағларни қаттиқ тежаш, белгиланган мақсад учун ва оқилона ишлатишни таъминлаш зарур. Бу – ҳаммага равшан ва рад этиб бўлмайдиган ҳақиқат.\nЛекин фақат қамчи ва қилич билан ижобий натижаларга эришиб бўладими? Бу – нафақат хато фикр, балки чуқур янглишиш, деб ҳисоблайман. Бу борада профилактика ишларини ким самарали олиб боради?\nБиринчи – иқтисодиёт ўсишининг юқори суръатлари ва инвестиция ресурсларига ўсиб бораётган талабни қаноатлантириш бир-бирига мувофиқ эмас.\nИккинчи – нақд ва нақдсиз шаклдаги ҳисоб-китобларда фарқ мавжудлиги.\nУчинчи – ҳудудларни барқарор ижтимоий-иқтисодий ривожлантиришни молиялаштириш учун маҳаллий бюджетларнинг маблағлари етарли эмаслиги. Сиз бу очиқ-ойдин фактларни инкор қилмайсиз, деб ўйлайман. Сиздан реал таклифларни кутаман.\nбиринчи – Ташқи иқтисодий алоқалар, инвестициялар ва савдо вазирлиги ўзининг вазифа ва функцияларини самарали ва тўлиқ ҳажмда бажаряптими? Унинг раҳбарлари Э.Ғаниев ва Ш.Тўлаганов-чи? Бу – принципиал савол. Ушбу вазирликнинг 163 та мутахассис ишлаётган марказий аппарати ва ҳудудий бўлинмалари нима билан машғул?\nиккинчи – Меҳнат вазирлиги ва унинг раҳбари А.Абдуҳакимов фаолияти самарадорлигини тубдан қайта кўриб чиқиш зарур.\nЮртимизда йилига 1,5 миллион одамни ишга жойлаштиришга эҳтиёж бўлса-да, ўтган йили Бандликка кўмаклашиш марказлари атиги 248 минг кишини ёки 16,5 фоизини ишга жойлаштирган. Бунинг асосий сабаблари иш фаолиятидаги эскирган шакл ва усуллар ҳамда бандлик муаммоларини ҳал этишдаги расмиятчилик билан боғлиқ.\nАйниқса, касб-ҳунар коллежлари битирувчиларини ишга жойлаштириш бўйича уч томонлама шартномаларни амалга ошириш борасида кўплаб қўшиб ёзиш ҳолатлари бартараф этилмаган.\nАниқ бир мисол билан ушбу муаммони ҳал этишнинг реал йўлини айтмоқчиман. Андижон вилоятининг аҳоли зич жойлашган Олтинкўл туманида 7 та касб-ҳунар коллежи бор, уларни бу йил турли мутахассисликлар бўйича 2 минг 300 нафар битирувчи тамомлайди. Туман ҳудудида 714 та хўжалик юритувчи субъект, жумладан, саноатда – 371 та субъект, қурилишда – 167 та субъект, савдо ва хизмат кўрсатиш соҳасида – 156 та субъект ва бошқа ташкилотлар фаолият кўрсатади.\nНавбатдаги муҳим вазифа – бу бандлик масаласини ҳал қилишнинг бутун тизимини тубдан ўзгартириш бўйича комплекс раҳбарияти, ҳокимлар ва уларнинг биринчи ўринбосарлари шахсий масъулиятини оширишдан иборат. Шу масала бўйича қуйидаги таклифларни киритаман.\nУчинчи – биз бугун Давлат рақобат қўмитасининг раиси Д.Ҳидоятовдан шахсан сиз ва қўмитанинг бўлинмалари хусусийлаштириш жараёнида пировард натижани нима учун назорат қилмайсиз ёки таъминламайсиз, деган саволга жавоб беришни қатъий талаб қилишга ҳақлимиз.\nСиз нима учун ушбу муаммоларни амалда ҳал этиш ўрнига менга ўзингизнинг ҳеч қандай натижа бермаган ва бермайдиган хорижий хизмат сафарларингиз ва "тақдимот”ларингиз тўғрисида оғиз кўпиртириб ахборот берасиз?\n"Ноль" қиймати бўйича 1 минг 27 та объект сотилган. Албатта, бу яхши, бироқ нима учун уларнинг кўпчилиги, баъзиларини ҳисобга олмаганда, ишга туширилмаган ва вайрона ҳолида ётибди?\nСиз олдинги раҳбарларнинг хатоларини такрорлаб, сусткашлик қилиб ва фақат статистика билан шуғулланиб асосий бўғинни – мамлакатнинг ва халқнинг бойлигига эҳтиёткорлик билан муносабатда бўлишни бой беряпсиз.\nДавлат статистика қўмитаси раҳбариятининг фаолиятида ҳам эскича ёндашувлар бартараф этилмаган. Уларнинг иш усули, ҳисоб-китоблари ва маълумотлари амалий ва тезкор чора-тадбирлар кўришни талаб этадиган камчилик ва муаммоларнинг сабабларини тўлиқ очиб бермаяпти.\nТақдим этилган ҳисоботларда зарур саволларга умуман жавоб йўқ. Биринчи – қанча одам меҳнат қиляпти? Иккинчи – ҳудудларда ислоҳотларни амалга ошириш бўйича муаммолар билан ким шуғулланяпти: менежерми ёки иқтисодиётдан умуман узоқ одамларми? Яна бир бор комплекс раҳбарига ушбу муаммо билан яқиндан шуғулланишни топшираман. Фақат энди талаб қаттиқ бўлади.\nКомплекс раҳбари Р.Азимов, тегишли тузилма ва ҳокимликларнинг жиддий ва кундалик эътиборини талаб қиладиган яна бир муҳим йўналиш бор. Бу – хусусий мулк ва тадбиркорликни янада ривожлантириш ва уларнинг таъсирчан ҳимоясини таъминлашдир.\nБунинг эвазига улар нима оляпти? Биринчиси – фақат қўрқув, яна текширишни ва сиқувга олишни бошлашади, эркин меҳнат қилишга, оиламни, бола-чақамни боқишга яна имконият бермайди, деган қўрқув. Шу сабабли улар ўз ишида камчилиги ва қонунбузарлик ҳолати бўлмаса ҳам турли даражадаги амалдорлар билан «келишиб олишга» мажбур бўлмоқда.\nБиринчи – бу ер майдонларини оптималлаштиришдаги камчиликлар. Тошкент, Наманган, Жиззах, Сурхондарё ва Қашқадарё вилоятларида бу жараён талаб даражасида ўтказилмаган.\nИккинчи – айрим фермер хўжаликлари етарлича айланма маблағлар, зарур техника ва бошқа моддий-техник ресурсларга эга эмас. Бу қишлоқ хўжалиги экинларининг ҳосилдорлигига, шартнома мажбуриятлари бажарилишига ва фермер хўжаликларининг рентабеллигига салбий таъсир кўрсатмоқда.\nУчинчи – ишлар етарли даражада ташкил этилмагани ва айрим раҳбарларнинг, жумладан, Сурхондарё, Сирдарё, Жиззах ва Бухоро вилоятлари собиқ ҳокимларининг шахсий масъулиятсизлиги сабабли бир қатор туманлар ва фермер хўжаликларида кутилган даражада пахта ҳосили олинмади.\nбиринчи – экин майдонлари ва экинлар таркибини оптималлаштириш, илғор агротехнологияларни жорий этиш ва ҳосилдорликни ошириш, мева-сабзавот ва узум етиштиришни кўпайтириш;\nиккинчи – фермер хўжаликларининг молиявий-иқтисодий ҳолатини мустаҳкамлаш. Охирги 10 йил мобайнида минерал ўғитлар, ёқилғи-мойлаш материаллари ва уруғлик нархининг ўсиши билан пахта хомашёси ва ғаллани харид қилиш нархлари ўсиши ўртасида кескин фарқ борлиги кузатилмоқда;\nучинчи – ўтган йилларда Молия вазирлиги ва унинг ҳузуридаги Жамғарма раҳбарияти томонидан шакллантирилган, агротехника тадбирларини молиялаштиришда ижобий натижа бермаётган ва мутлақо чала тизимга барҳам бериш зарур.\nтўртинчи – охирги йилларда агросаноат комплексида ташкил этилган янги бошқарув органлари фаолиятидаги бир қатор муаммоларни бартараф этиш юзасидан қатъий чоралар кўришимиз зарур.\n«Ўзбекенгилсаноат» акциядорлик жамияти раҳбари И.Ҳайдаров, «Ўзвиносаноат-холдинг» – Ш.Раҳимов ва «Ўзбекчармпойабзали» уюшмаси – М.Мансуров фаолиятида замонавий ёндашув ва янгиликлар сезилмаяпти.\nАниқ фактларни келтираман. Экспорт таркибида ип-калаванинг улуши юқорилигича – 53 фоиз даражасида қолмоқда. Аҳолининг пойабзалга бўлган эҳтиёжини қондириш даражаси 41 фоизни ташкил этади. Узум етиштирадиган, вино ва ароқ маҳсулотлари ишлаб чиқаришга ихтисослашган кўплаб корхоналар самарасиз ишлаяпти.\nАна шу устувор вазифаларни амалга ошириш Бош вазир ўринбосари – қишлоқ ва сув хўжалиги вазири З.Мирзаев учун биринчи ва жиддий имтиҳон бўлади.\nБугун Бош вазир ўринбосари – Хотин-қизлар қўмитаси раиси Т.Норбоевадан кечиктириб бўлмайдиган қуйидаги вазифалар бўйича жавоб беришни ва уларни амалда ҳал этиш юзасидан аниқ таклифларни кутамиз.\nБиринчи вазифа – мактабгача таълим соҳасида. Очиқ тан олишимиз керак, биз бу муҳим соҳадаги ишларни эътибордан четда қолдирдик. Ушбу соҳада болаларни қамраб олиш 27 фоизни ташкил этади.\nИккинчи вазифа – умумтаълим мактаблари, лицей ва касб-ҳунар коллежлари, шунингдек, олий ўқув юртларидаги ўқитиш сифати билан боғлиқ. Замонавий ўқув режа ва услубларини жорий этиш талаб даражасида эмас.\nЯна бир муаммони ҳал этиш ҳам ўта муҳим ҳисобланади: бу – педагоглар ва профессор-ўқитувчилар таркибининг профессионал даражаси, уларнинг махсус билимларидир. Бу борада таълим олиш, маънавий-маърифий камолот масалалари ва ҳақиқий қадриятларни шакллантириш жараёнларига фаол кўмак берадиган муҳитни яратиш зарур.\nУчинчи вазифа – таълим муассасаларини, энг аввало, касб-ҳунар коллежларини оқилона жойлаштиришни, шунингдек, иқтисодиёт, ижтимоий соҳа ва ҳар бир ҳудуднинг зарур мутахассисларга бўлган талабини тўғри аниқлашни танқидий таҳлил қилишдир.\nТўртинчи вазифа – нафақат академик илм-фанни, балки олий ўқув юртларидаги илм-фанни янада ривожлантириш. Бунга Фанлар академияси аъзолари билан яқинда ўтказилган учрашув ва узоқ муддатли мулоқот давомида қатъий ишонч ҳосил қилдим.\nбиринчи – илмий муассасаларнинг моддий-техник базасини илғор хорижий марказлар даражасида ва олимлар талабларига мувофиқ сезиларли равишда мустаҳкамлаш керак. Бунда, албатта, давлатнинг эҳтиёжлари ва унинг мақсадли вазифалари инобатга олиниши шарт;\nиккинчи – академикларни ҳар тарафлама қўллаб-қувватлаш, жумладан, моддий рағбатлантириш бўйича аниқ чора-тадбирларни ишлаб чиқиш ва амалга ошириш.\nБешинчи вазифа – китобларни чоп этиш ва тарқатишдаги муаммоларни ҳал қилишдир. Бу ўринда гап, энг аввало, ёшлар ва аҳоли ўртасида мамлакатимизнинг бой тарихини, унинг бетакрор маданияти ва миллий қадриятларини кенг тарғиб қилиш, жаҳон илм-фани ва адабиёти ютуқларини етказиш учун зарур муҳит ва шарт-шароит яратиш ҳақида бормоқда.\nШу муносабат билан, Бош вазирга алоҳида комиссия тузиб, бир ой муддатда дарсликлар, махсус ва бадиий адабиётга бўлган реал эҳтиёжни, уларни бошқа тилларга таржима қилиш, улар билан ўқув юртлари, кутубхона ва ахборот-ресурс марказларини таъминлаш бўйича чора-тадбирлар комплексини тақдим этиш топширилади.\nБизнинг навбатдаги кечиктириб бўлмайдиган ва истиқболдаги вазифамиз – «Электрон ҳукумат» тизими самарали ишлашини таъминлашдан иборат. Ҳозирча у тўлиқ ҳажмда ишламаяпти. Айрим идоралар эса бу тизимга ёки уланмаган, ёки очиқ айтадиган бўлсак, уни нима қилишни ҳам билмайди.\nШунинг учун оқни – оққа, қорани – қорага ажратиш вақти ҳам келди. Шунда статистик рақамлар ҳам ҳақиқий ҳолатни акс эттиради.\nБироқ яна бир устувор вазифа бор. Бу – Бош вазирнинг барча ўринбосарлари, департаментлар, тармоқларни бошқариш органлари раҳбарларининг ҳокимлар ва уларнинг тегишли ўринбосарлари билан ўзаро яқин алоқаси ва фаолиятини мувофиқлаштиришни таъминлашдир. Энди самарали ишлаш барча раҳбарлар учун ҳам қарз, ҳам фарз.\nБиринчи – давлат раҳбари – Президентдан бошлаб барча бўғиндаги раҳбарларнинг якуний натижалар учун шахсий жавобгарлиги.\nИккинчи – ҳамма соҳада аниқ тартиб ва қаттиқ интизомни таъминлашимиз даркор. Яна бир бор таъкидлайман, ишни биргаликда бажарамиз, натижа учун эса ҳар биримиз шахсан жавоб берамиз.\nУчинчи талаб – қаторларимиз ва кадрларимизнинг софлигини таъминлаш, ишдаги ҳар қандай салбий ҳолатларнинг олдини олиш ва бундай иллатларнинг илдизини қуритиш.\nАйнан ана шу сабабларга кўра Бухоро, Жиззах, Сурхондарё, Сирдарё ва Тошкент вилоятлари, шунингдек, бир қатор шаҳар ва туман ҳокимлари лавозимидан озод қилинди.\nбиринчи – ҳар бирингиз камчилик ва муаммоларни бартараф этиш учун қандай аниқ чораларни кўрасиз?\nиккинчи – иқтисодиёт тармоқлари ва ижтимоий соҳани, шунингдек, мамлакатимиз ҳудудларини ривожлантириш бўйича қайси энг муҳим кўрсаткичларни жорий йил биринчи чораги ва биринчи ярим йиллигида бажариш учун нима қилиш керак?\n– Азиз дўстлар, ҳозир сизлар билан белгилаб олган мақсад ва вазифаларга эришиш учун ишимизни янгича асосда ташкил этиб, ҳар биримиз ўз жойимизда масъулиятни чуқур ҳис қилиб, қаттиқ иш олиб боришимиз керак. Бугунги мажлисда билдирилган барча таҳлилий ва танқидий фикрлар эртанги кун учун, янги марраларни эгаллашимиз учун мустаҳкам замин бўлиб хизмат қилади.\nҲаммамизга бир ҳақиқат равшан бўлиши лозим: биз мавжуд ривожланиш суръатлари билан ўз олдимизга қўйган юксак мақсадларга эриша олмаймиз. Бугун замон ўзгармоқда, унинг талаби, олдимизга қўяётган вазифалари тобора ортиб бормоқда. Мана шундай мураккаб шароитда “Сен – менга тегма, мен – сенга тегмайман” деган кайфият билан ишлашнинг вақти ўтди. Биз “вазият ёмон, вазият оғир” деб баҳона қидиришга ўрганиб қолганмиз. Лекин шу вазиятни ким ўзгартиради, ким изга солади, деган саволни, келинг, ўзимизга берайлик. Вазиятни ўзимиз, ўз ақл-заковатимиз, меҳнатимиз билан ўзгартирмасак, ҳеч ким четдан келиб бу ишни биз учун қилиб бермайди.\nЭнг муҳим вазифамиз – мамлакатимизда тинчлик ва фаровонликни мустаҳкамлаш, одамларни, халқимизни ҳаётдан рози қилишдан иборат. Бунинг учун эл-юртимиз аввало биз – раҳбарларнинг фаолиятидан рози бўлиши керак. Бунинг учун ҳар бир раҳбар ўз аравасини ўзи тортиши, ўз соҳасидаги ишларнинг аҳволи учун ўзи шахсан жавоб бериши керак. Шундан кейин жамиятимизда ўзгариш бўлади, ривожланиш бўлади.\nЎтган йили декабрь ойида бўлиб ўтган Президент сайлови халқимизнинг эртанги кунга, келажакка бўлган ишончини кўрсатди. Энди биз ана шу юксак ишончни амалий ишлар билан оқлашимиз шарт. Шунинг учун ҳам ҳаммамиз хулоса қилайлик: жонажон Ватанимиз, олижаноб халқимизнинг ишончини қозониш, унинг орзу-умидларини рўёбга чиқариш учун фақат тинимсиз меҳнат, изланиш ва ташаббус кўрсатиб яшаш керак. Одамлар буни кундалик ҳаётда сезиши, кўриши зарур.\nХалқимизда “Дўст ачитиб гапиради” деган мақол бор. Биз бир-биримизга нисбатан айтилган танқидий гапларни албатта тўғри тушунамиз, деб ўйлайман.\nХудога шукр, мана, 2017 йил ёмон келмаяпти. Тоғларда қор мўл, “оби раҳмат” – ёмғирлар ёғиб турибди. Бу – қишлоқ хўжалиги, деҳқон ва фермерларимиз учун қут-барака, мўл ҳосил дегани.\nМана шундай имкониятлардан самарали фойдаланиб, замон талабини ҳис этмасдан, эскича ишлашга энди ҳеч биримизнинг ҳаққимиз йўқ. Халқимиз бугун катта орзу-умидлар билан яшаяпти. Бу орзу-умидларни ким амалга оширади? Аввало, мана шу залда ўтирган раҳбарлар, мутасадди ва мутахассислар, навқирон ёшларимиз. Бунинг учун бизда куч ва имконият, билим ва салоҳият ҳам, қатъий ирода, интилиш ва азму шижоат ҳам етарли.